
Hea ajakirja lugeja! 


aasta, mis sel korral kaob ajalukku juubeliaastana, mil tähistasime 
poole sajandi möödumist Lutheri reformatsiooni algusest. Samas 


K= mööduvatest päevadest ja kuudest on taas saanud lõppev 


oleme tänutundes mõtelnud ajas tagasi ka meie väikese ja armsa Eesti Meto- 
disti Kiriku teenimistöö 110 aastale siin Maarjamaa pinnal. Siinkohal tänan 
südamest kõiki, kes aitasid kaasa pildi- ja muu näitusematerjali kogumisel 
ajajoon-näituse jaoks, mis jääb veel mõneks ajaks üles Tallinna koguduse 
aatriumi nii reformatsiooni kui ka metodisti kiriku töö vilju meenutama. 
Advendiajast oleme jõudmas Kristuse sündimise pühadesse, mis võiks 
olla tõelise rahu aeg. Maailm meie ümber pakub aga kõike muud. Iga- 
üks meist vajab rahu, seda nii meie ümber kui ka meie sees. Shalom 
heebrea keeles tähendab rohkemat kui lihtsalt rahu. Shalom on täielik ja 
lõplik rahu. Selle sõna tähendusvarjunditena võiks esile tuua veel tervik- 
likkust, täielikkust, lõpetatust, aga ka tervist, heaolu, turvalisust, mõist- 
likkust, rahu ja vaikust, täiuslikkust, puhkust, harmooniat ning ebakõla 


või ärrituspõhjuste puudumist. Psalmis 29:11 öeldakse, 
et ,Issand annab tugevuse oma rahvale; Issand õnnis- 
tab oma rahvast rahuga.“ Hea on teada, et tõeline 
shalom kingitakse meile väljastpoolt seda maailma. 
Lase Jumalal teha jõuluajal sulle kingitus, andes tuge- 
vuse ja rahu, mida sa nii hädasti igapäevaelus vajad. 
Õnnistatud jõuluaega ja rahulikku uut aastat 2018! 


TAAVI HOLLMAN 


Metodisti kiriku rajaja John Wesley (1703-1791) oli muuhulgas ka mõjukas jutlusta- 
ja, keda kuulasid tuhanded. Tema jutlused muutsid südameid, kujundasid Inglismaa 
ajalugu ja on alustpanevad metodisti kiriku teoloogiale. 


5 Wesley jutlustas. kahelmandril kirikutes, kohtusaalides, vanglates ja ülikoolides, 
"turuplatsidel ja'isegioma isa haual. Väidetavalt jutlustas Wesley üle 40000 jutluse. 


1746. aastal-koostas Wesley«kogumiku Sermons on Several Occasions. Seda kogu- 
mikku anti välja mitu-korda. 1762. aastal koondas see. endas 44. Wesley jutlust. 


Jutlustes -käsitleb” Wesley paljusid. olulisi teemasid: Jumala olemus, usu olemus, 
Jumala loodud maailm, patt ja õigeksmõistmine, uussünd, pühitsus, kiusatused, 
head teod, ligimesearmastus ja Püha Vaimu töö. 


Esmakordselt on John Wesley “52: jutlust” nüüd olemas ka eesti keeles, Priit Tamme 
tõlkes. Tõlkimist, toimetamist ja kirjastamist korraldab EMK juubelitoimkond. Tõl- 
getson rahaliselt toetanud Dr. Charles Killian, General Board of Global -Ministries, 
Eesti Kirikute Nõukogu ja Eesti Metodisti Kirik. Tegemist on suure projektiga. Me 
vajame ka sinu toetust, et raamat juubeliks valmis saaks. 


Anneta ja telli oma eksemplar soodushinnaga ette juba täna. 


Jõulurahu 


Tekst: Luuka evangee- 
lium, 2:(1-20) 13, 14. 

Akitselt olid koos ingli- 
ga taevased väed Jumalat 
kiitmas:,, Au olgu Jumalale 
kõrges ja maa peal rahu, 
inimestest hea meel!” 


astaid tagasi, ühel 

jõulukuul, kui meie 

lapsed olid alles väi- 

kesed, otsustasime 

minna koduküla ini- 
mestele jõulurahu soovima. 

Olime viiekesi — abikaasa ja mina, 
koos meie tütre ja kahe pojaga. Oli 
detsembrikuine õhtupoolik ja õrn 
päiksekuma läbi õhulise pilvekihi 
hakkas juba taamalasuvale metsa- 
piirile lähenema. Astusime mööda 
sissetallatud teerada, lumi jalge all 
krudisemas. Vanemal pojal plasti- 
kust ,, Salvo” kelk koos toidupakkide 
ja väikeste kingitustega nööripidi 


järel. 
Jõudnud esimese talu ukse taha, 
süütasime küünla, koputasime 


uksele ja kui imestunud perenaine 
tuli ust avama, laulsime üheskoos 
jõululaulu ning soovisime perele 
jõulurahu. 

Heldinud pilgu ja sooja südame- 
ga kutsuti meid tuppa, kuid kauaks 
ei võinud peatuma jääda, sest kõik 
talud oli vaja läbi käia ja kõigile jõu- 
lutervitus edasi anda. 

See väike armastusetegu avas ini- 
meste südamed ja lõi usaldussilla 
me vahele. 

Maailm meie ümber on pingeli- 


JUTLUS 


ne ja rahutu. Samal ajal inimesed 
otsivad rahu. Paraku ei ole see ilma 
armastava Jumalata leitav. Pea iga 
päev kuuleme meedia vahendusel 
sõjasõnumeid ja teateid uutest puh- 
kenud sõjakolletest. 

Lähis-Idas, Süürias ja Iraagis 
valitsev sõjaolukord ja terror on 
ähvardavalt pikale veninud. Iisrae- 
lis jätkuvad pinged araablaste ja 
juutide kogukondade vahel. Iisrae- 
liga seonduv on aegade tähis sellele 
maailmale. 

Jumal kutsub oma prohvetite läbi 
meid üles paluma rahu Iisraelile 
ja Jeruusalemmale — Suure Kunin- 
ga linnale! Nende rahust sõltub ka 
meie rahu. 

Tuleb olla väga tänulik Issandale 
rahu eest meie armsal kodumaal ja 

palvetada meie rahva juhtide eest, et 
õigus ja õiglus valitseks maal. 

On palju rahutust ja depressioo- 
ni, mille all inimesed kannatavad. 
Vaja on sisemist rahu. Tänapäeva 
ühiskonnas valitseb töö- ja rahapuu- 
dus, veelgi enam aga armastuse ja 
läheduse puudus. Inimesed elavad 
üksteise kõrval, kuid tunnevad end 
ikkagi üksikutena. 

Vana jõululaul algab sõnadega: 
»Neil karjastel väljal vist mure on 
käes...”. Mis siis oli karjaste mure? 
Puudus lootus elule parema tuleviku 
nimel. Nad olid madalaima sotsiaal- 
se staatusega inimesed tol ajal, keda 
peeti religioosselt ebapuhtaiks. 

Tänapäeval võib kohata inime- 
si, kes on jäänud ilma tööst, võib 
olla ka kodust ning elatuvad sellest, 
mida teised ära viskavad. Jeesus oli 
ja on ka täna selliste inimeste loo- 
tus. Kristuse sünniga näitas Jumal, 
et midagi uut oli tekkinud — inim- 
maailmas oli toimunud läbimurre. 

Jeesus kohtas oma maise teenistu- 
se ajal sageli vaeseid, haigeid ning 
madala moraaliga inimesi, kes olid 
hüljatud ja põlatud. Ta teenis neid, 
parandades kõiki haiged ja aja- 

des välja kurje vaime, kutsus mee- 
leparandusele ja kuulutas Jumala 
Kuningriigi tulekut. Ta andis inimes- 
tele lootust, täites nende südamed 
rahu ja rõõmuga. Karjased olid esi- 
mesed, keda inglid külastasid ja kes 
olid kutsutud tulema ning nägema 
vastsündinud Päästjat. 

Jumal üllatab meid sageli, kui Ta 
valib väga tavalised inimesed täitma 
Temale olulisi ülesandeid. 

- Kui Jumal valis Iisraelile uut 
kuningat, siis Ta valik langes Taa- 
vetile, kes oli lihtne lambakarjus ja 
pere kõige noorem. Isegi isa ei vae- 
vunud Taavetit töö juurest ära kut- 
suma, kui ta vendade seast Iisraelile 
kuningat valiti. 

- Jumal valis Sauluse, kes oli suur 
kristlaste tagakiusaja, et muuta ta 
elu ja viia tema kaudu päästesõnum 
paganatele. 

Nende näidete põhjal võiks arva- 
ta nagu astuks Jumal vahel oma 
rajalt kõrvale. Ta kasutas karjaseid, 
et nende kaudu kuulutada sündi- 
nud Messiast oma rahvale. Võib ju 
tunduda, et nad on ebasobivad kan- 
didaadid Kristuse evangeeliumi kuu- 
lutamiseks. Ent Jumalale meeldivad 
lihtsad inimesed. 

Vahel võib meile endilegi tunduda, 
et me ei ole sobivad ühe või teise 
ülesande täitmiseks, mida Jumal on 
kutsunud tegema ning me tõrgume 
seda vastu võtmast. Jumal aga ei 
ootagi meie enda võimekust, vaid kui 
me Talle kuuletume, siis Ta kvalifit- 
seerib selleks meid ise. Jumal kutsub 
meid oma töösse, kuhu õnnestumine 
ja kordaminek on juba sisse kirjuta- 
tud. Ta taastab inimelu, andes selle- 
le uue ja kõrgema väärtuse. Jeesus 
sündis laudas, väikeses Petlemma 


linnas, kaugel ideaalsetest tingimus- 
test või tänapäeva ,,euronõuetest”. 

Sädelevatel jõulukaartidel ja kauni 
kujundusega sakraalse sisuga pil- 
tidel võime näha, kuidas Maarja ja 
Joosep vaatavad heldinult oma sõi- 
mes magavat lapsukest. 

See võib tekitada sooja ja pisut 
nostalgilise tunde, kuid on põhjust 
arvata, et Jeesuse sünd oli Maar- 
ja ja Joosepi jaoks kaugel meeldi- 
vast, hubasest olemisest. Teekond oli 
olnud raske ja väsitav. Kuna majas 
polnud kohta, pidid nad leppima lau- 
daga, mis haises loomahigi ja sõnni- 
ku järele. Vastsündinud lapsukesele 
aga leiti koht loomasõimes. 

See olukirjeldus on kui vaimulik 
võrdpilt sellest, mida meil, pattulan- 
genud inimestel, on võimalik Juma- 
lale pakkuda. Me tuleme Jumala 
juurde oma musta mineviku, rikutud 
elu, murtuse, süü ja häbiga. Kuid sel- 
lepärast Ta siia meie juurde tuligi, et 
päästa meid sellest olukorrast ning 
tuua esile muutus. Ta vabastab ini- 
mese patust ja kurjusest ning annab 
andestuse ja lepituse taevase Isaga. 
Veel enamgi — enne ristisurma ütles 
Jeesus oma järgijatele: Ma lähen tei- 
le taevaseid eluasemeid valmistama, 
et võtta teid kaasa, et teiegi oleksite 
seal, kus mina olen. Kui me kord 
igavikku jõuame, võtab Tema meid 
vastu oma kuninglikesse kodadesse. 

Kogu selle tehingu võtmeks on 
Jumala armastus (Jh 3:16). 

Juudi traditsiooni ja tava koha- 
selt, kui meenutatakse mingit olu- 
list sündmust, tehakse seda igakord 
uuesti läbi elades. 

Nii näiteks lehtmajadepühal Iis- 
raelis ehitatakse palmiokstest var- 
jualused ja elatakse nendes nädal 


aega, meenutamaks Egiptuse orjuse 
alt vabanemist ja sellele järgnenud 
kõrberännakut, kus elati telkides. 
Kristlikus traditsioonis tähistame 
sarnaselt Kristuse sündi ja Tema 
tulekut siia maailma. Täna aga ela- 
me juba Kristuse taastulemise ootu- 
ses. 

On saanud heaks tavaks, et jõulu- 
õhtul kogunevad pered koju. Sageli 
tullakse kokku vanemate või vana- 
vanemate juurde, käiakse ühiselt 
kirikus, kaetakse lauad paremate 
toitudega, jagatakse kingitusi ning 
tuntakse rõõmu üksteise lähedusest 
ja jõuluhardusest. 

Koos viibides mõtelgem, et sel ime- 
lisel jõuluööl, kui Kristus sündis, lah- 
kus Ta oma taevase Isa juurest. Ta 
jättis maha kogu taevase au ja sün- 
dis inimlapsena siia maailma, mis 
oli patu poolt rikutud -— täis valu ja 
ahastust, kurjust ning vägivalda, et 
kinkida meile elu ja seda ülirohkelt. 
Ta tegi seda meie pärast! 

Palvetagem: Meie Isa, kes Sa oled 
taevas, tänu Sulle, et Sa oled saat- 
nud meile oma Poja, Jeesuse Kristu- 
se, kes on tõotatud Messias, et juha- 
tada meid päästeteele ja õpetada 
meid käima tões. Ole meile eluks siin 
maa peal ja ka kord igavikus, kui see 
maailm kaob, et meie oleksime nüüd 
ja igavesti koos Sinuga. Tänu Sulle, 
et Sa tood rahu meie südameisse ja 
annad lootust tulevikuks. Seepärast 
palume, puhasta meie südamed ja 
pühitse meie elu, et me oleksime val- 
mis Sinuga kohtuma, kui Sina tuled. 
Tule, Issand Jeesus, tule! Aamen. 


Pastor HANS LAHI 
Rakvere ja Sakussaare kogudus, 
dets. 2017 

Kümnisest uue 


lepingu valguses 


MARK NELSON, EMK Teoloogiline Seminari dekaan 


Kümnis on oluline ja ilus osa kristlikust elust, aga 
kui ma oleksin metodisti kiriku peapiiskop, annak- 
sin välja seaduse, mis keelab korjanduse kirikus ilma 
eriloata. Hea uudis on, et metodistidel ei ole peapiis- 
koppi. Seega sellist seadust ei tule. Kas kümnisest 
on võimalik rääkida ilma korjandusest rääkimata? 
Jah, seetõttu, et mul on veel üks hea uudis: rahal ei 
olegi kõige olulisem osa selles teemas. 


lustame — algusest. 

Mis on kümnis? 

Tegelikult on selle 

teema ümber palju 

segadust. Kui ma 
küsiksin teie käest: milline protsent 
oma sissetulekust on vaja anda, et 
saaksite öelda, et piibellik kümnis 
on antud? Tõenäoliselt tuleb vastu- 
seks 10%. Kahjuks on see vale vas- 
tus. 

Kümnis tuleb Vanast Testamen- 
dist, Moosese Seadusest (4Ms 
18:21), kus loeme, et iisraellased 
pidid andma 10% kogudusetelgile. 
See on see, mida me tavaliselt mõt- 
leme kümnise all — anname 10% 
oma sissetulekust kirikule. 

Aga Moosese Seaduses on veel 
üks kümnis, mis oli kasutusel suur- 
tel usupidudel. 5Ms 14:22-23 loeme, 
»Sa pead igal aastal andma küm- 
nist kõigest oma külvi saagist, mis 
su põllul kasvab; ja söö Issanda, 


oma Jumala ees selles paigas, mil- 
le ta valib oma nimele eluasemeks 
-.. Osta raha eest kõike, mida su hing 
himustab, veiseid, lambaid ja kitsi, 
veini ja vägijooki ja kõike, mida su 
hing sinult nõuab, ja söö seal Issan- 
da, oma Jumala ees ning ole rõõ- 
mus, sina ja su pere!“ 

Mõtle sellele! 10% oma sissetule- 
kust kasutada toidu ja joogi ostmi- 
seks — kõike, mida su hing himus- 
tab! Ja kõik usklikud tulevad kokku 
samasse paika, et korraldada suur 
pidustus Jumala ees! See võiks mee- 
nutada EMK suvekonverentsi, kuid 
mõtle, milline võimas pidu see oleks 
niisuguse eelarvega! Aga see oli lisa- 
kümnis, mida Iisraelil tuli anda. 

Paar salmi edasi leiame kolmanda 
kümnise, mida oli vaja anda. , Igal 
kolmandal aastal too kogu küm- 
nis oma selle aasta saagist ja pai- 
guta oma väravaisse! Siis tulgu ... 
võõras ning vaeslaps ja lesknai- 


ne, kes on su väravais, ja nad söögu 
ning nende kõht saagu täis.“ (5Ms 
14:28-29). 

Kuna see toimub igal kolmandal 
aastal, siis keskmiselt tuleb igal aas- 
tal anda 3,3% vaestele oma linnas. 

Seega piibellik kümnis on suu- 
rem kui 10%! Moosese Seaduses on 
3 erinevat kümnist, kokku 23,3%, 
mida iisraellased pidid igal aastal 
andma. See oleks väga raske. Ja see 
läheb veel raskemaks. Paulus kirju- 
tas GI 5:3, et kui usume, et on vaja 
Seadust täita, siis on vaja täita kogu 
Seadust. 

Kui Seadus on meile kohustuslik, 
siis me ei saa valida üht osa ja igno- 
reerida teist. See tähendab, et me ei 
saa valida ühte kümnist ja ignoree- 
rida teisi. Ei! Meil on vaja anda kõik 
kolm kümnist, 23,3%. Lisaks sellele 
tuleb täita kogu Moosese Seadust, 
mitte ainult kümnise reeglit. See tä- 
hendab seda, et me ei tohi enam sea- 
liha süüa (3Ms 11:7-8). Kui oled töö- 
andja, siis peaksid palka maksma 
iga päev (3Ms 19:13). Sellega ei tohi 
oodata kuu lõpuni, isegi mitte järg- 
mise päevani. Iga päev tuleb maks- 
ta. Riided ei tohi olla tehtud kahest 
erinevast materjalist (3Ms 19:19). 
Puuvilla ja villa segu ei ole lubatud! 

Seadusi on palju ja mõned toovad 
kaasa karmi karistuse, näiteks: kes 
neab oma isa ja ema, seda karistata- 
gu surmaga (3Ms 20:9). Ja nii edasi 
ja nii edasi. Vanas Testamendis on 

veel palju seadusi ja Paulus ütleb, et 
kui usume, et on vaja Seadust täita, 
siis on vaja täita kogu Seadust. 

Hea uudis on, et kui oleme kristla- 
sed, siis me ei ole Seaduse all. Meil 
ei ole seaduslikku kohustust ühtegi 
neist seadustest täita! 

Lubage ma selgitan. Moosese Sea- 
dust on Piiblis kirjeldatud kui lepin- 
gut Jumala ja Iisraeli vahel. Näiteks 
kümnes käsus, mille Jumal kirjutas 
kivitahvli peale Moosese Siinai mäel 
olles, olid lepingu nõu- 
ded. Seadus õpetas lisrae- 
lile, mida see tähendab, 
et Jumal on püha, mida 
tähendab olla suhtes Ju- 
malaga, mida tähendab 
olla püha ebapühas maa- 
ilmas. Seadus õpetas Iis- 
raelile kõike seda ja veel 
palju enamat. Seadusel oli väga olu- 
line roll, aga juba algusest peale oli 
Jumalal plaan ja ta saatis prohvetli- 
ku sõna Jeremijale, et tuleb päev, mil 
ta teeb uue lepingu: 

»Vaata, päevad tulevad, ütleb Is- 
sand, mil ma teen Iisraeli sooga ja 
Juuda sooga uue lepingu: mitte sel- 
le lepingu sarnase, mille ma tegin 
nende vanematega sel päeval, kui 
ma võtsin nad kättpidi, et viia nad 
välja Egiptusemaalt — selle mu lepin- 
gu nad murdsid, kuigi ma olin nad 
võtnud enese omaks, ütleb Issand 
—, vaid leping, mille ma teen Iisrae- 
li sooga pärast neid päevi, ütleb Is- 
sand, on niisugune: ma panen nende 
sisse oma Seaduse ja kirjutan selle 
neile südamesse; siis ma olen neile 
Jumalaks ja nemad on mulle rah- 
vaks. Siis üks ei õpeta enam teist ega 
vend venda, öeldes: ,Tunne Issan- 
dat!”, sest nad kõik tunnevad mind, 
niihästi pisikesed kui suured, ütleb 
Issand; sest ma annan andeks nen- 
de süü ega tuleta enam meelde nen- 
de pattu.“ (Jr 31:31-34.) 

Jumal lubas, et uus leping on kir- 
jutatud inimsüdamesse ja toob an- 
deksandmise meie pattudest. Vana 
leping, kui rahvas tuli Egiptusemaalt 
välja, oli kirjutatud kivitahvlile. See 
on see, mida meie nimetame Moose- 
se Seaduseks. Seaduses olid lepingu 
nõuded ja kümnis oli üks osa sellest. 
Aga Jumal ütles Jeremijale, et tuleb 
päev, mil ta teeb uue lepingu. 

Kümnise printsiibil 
on meile midagi 
õpetada, nii nagu 

kõigil teistel 

Moosese Seaduse 

printsiipidel — need 

on teeviidad, tulevas- 
te hüvede vari. 


500 aastat hiljem, pärast õhtusöö- 
maaega, võttis Jeesus karika ja ütles: 
»See karikas on uus leping minu 
veres, mis teie eest valatakse.“ (Lk 
22:20.) Paulus kirjutas, et kristlased 
»...ON Kristuse kiri,... mis ei ole kir- 
jutatud tindiga, vaid elava Jumala 
Vaimuga, ka mitte kivilaudadele, 
vaid lihastele südamelaudadele.“ 
(2Kr 3:3.) 

Uus leping on Uus Testament 
(,testament“ tähendab ladina kee- 
les lepingut). Meie suhe 
Jumalaga ei tule sea- 
duse kaudu, vaid Jee- 
suse vere kaudu. Miks 
kristlased söövad sea- 
liha? Miks me ei ohver- 
da loomi? Miks meil on 
lubatud kanda riideid, 
milles on 50% puuvilla 
ja 50% muud? Sellepärast, et me ei 
ole Seaduse all. Heebrea kirjas 10:1 
loeme, et , Moosese Seadus on vaid 
tulevaste hüvede vari.“ Moosese Sea- 
dus on nagu teeviidad, mis aitavad 
meil aru saada Jumala heast tahtest. 
Nad näitavad meile kätte tee Jeesu- 
se poole. Vanas Testamendis õpime 
palju sellest, mida Jumal meilt elus 
ootab. Aga meie, kes elame Jeesuse 
vere lepingu all, ei ole kohustatud 
Seadust ehk vana lepingut täitma. 
Nagu Paulus kirjutas galaatlastele: 
»Vabaduseks on Kristus meid vabas- 
tanud. Püsige siis selles ja ärge las- 
ke endid jälle panna orjaikkesse!“ 
(GI 5:1.) 

Kui elame Jeesuse vere lepingu 
all, siis ei saa öelda, et 10% kümnise 
andmine on meile piibellik, seadus- 
lik nõue — sellepärast, et meie ei ole 
Seaduse all. 

Aga kümnise printsiibil 
on meile kindlasti mida- 
gi õpetada, nii nagu kõigil 
teistel Moosese Seaduse 
printsiipidel — need on teeviidad, tu- 
levaste hüvede vari. 

Moosese seaduses on üks ohver, 
mis on seotud kümnisega: uudsevil- 
jaand. 

»Ja kui sa tuled maale, mille Is- 
sand, su Jumal, annab sulle päris- 
osaks ja sa vallutad selle ning elad 
seal, siis võta maa kõigest uudsevil- 
jast, mis sa saad saagiks oma maalt, 
mille Issand, su Jumal, sulle annab, 


Tõeline ohver 
tuleb südamest 
tulevast tänulik- 

kusest... 


pane korvi ja mine paika, mille Is- 
sand, su Jumal, valib oma nimele 
eluasemeks! Ja mine preestri juurde, 
kes neil päevil on ametis, ja ütle te- 
male: , Mina kuulutan täna Issanda- 
le, su Jumalale, et ma olen jõudnud 
sellele maale, mille Issand vandega 
meie vanemaile oli tõotanud anda 
meile.” Ja preester võtku su käest 
korv ning pangu see maha Issanda, 
su Jumala altari ette! Ja sina tunnis- 
ta ning ütle Issanda, oma Jumala 
ees: , Mu isa oli rändav aramealane, 
kes läks alla Egiptusesse ja elas seal 
võõrana väheste inimestega. Aga 
ta sai seal suureks, vägevaks ja ar- 
vurikkaks rahvaks. Egiptlased aga 
kohtlesid meid kurjasti ja rõhusid 
meid ning panid meile peale raske 
orjuse. Siis me kisendasime Issan- 
da, oma vanemate Jumala poole, ja 
Issand kuulis meie häält ning nägi 
meie viletsust, meie vaeva ja meie 
häda. Ja Issand viis meid Egiptusest 
välja vägeva käega ja väljasirutatud 
käsivarrega suure hirmu saatel, tun- 
nustähtedega ja imetegudega. Ja ta 
tõi meid siia paika ning andis meile 
selle maa, maa, mis piima ja mett 
voolab. Ja nüüd, vaata, ma toon sel- 
le maa uudsevilja, mille sina, Issand, 
mulle oled andnud.” Ja aseta see Is- 
sanda, oma Jumala ette ning kum- 
marda Issanda, oma Jumala ees.“ 
(5Ms 26:1-10.) 

Mooses annab rahvale palju üles- 
andeid, mida on vaja täita pärast 
nende jõudmist tõotatud maale. 
Uudseviljaand oli vaja tuua igal aas- 
tal pärast lõikust; ja nagu ka teisi 
ülesandeid, ei tohtinud seda lihtsalt 
masinlikult täita, vaid sellel annil oli 
eesmärk, mida tuli tõsi- 
selt võtta. 

Mis oli see eesmärk? 
Vaatame uuesti teksti. 
Nad pidid tooma uudse- 
viljast (saagist) preestrile (s 2-3) ehk 
tooma selle Jumala ette. ,Ja ütle: mi- 
na kuulutan Issandale...“ (s 3.) Ohv- 
rianni keskmeks oli kuulutus. Mida 
oli vaja kuulutada? , Ma olen jõud- 
nud sellele maale, mille Issand van- 
dega meie vanemaile oli tõotanud 
anda meile.“ (s 3.) Ehk ma kuulutan, 
et Jumal on olnud mulle ustav. Jumal 
on täitnud oma tõotused mulle ja mu 
perele. Jumal on ustav. 


Kuulutus jätkub: Mu isa oli rändav 
aramealane (s 5). Mu isa ei olnud 
tähtis isik. Ta rändas siin ja seal, üks 
tavaline mees väikese perega, lihtsalt 
alandlik inimene. Aga mu isa sai suu- 
reks ja vägevaks. Kogu teksti fookus 
on Jumala õnnistusel. See on Jumal, 
kes on minu peret õnnistanud. 

Aga nad kohtlesid meid kurjasti 
ja rõhusid meid (s 6). Elu ei ole alati 
ilus. Raskused on elu osa, olgu ma- 
janduslikud või tervisehädad. Aga 
ma kuulutan, et Issand kuulis meie 
häält, kui meie kisendasime (s 7) ja 
andis meile selle maa, maa, mis pii- 
ma ja mett voolab (5. 9). Kuulutame, 
et Jumal on ustav, Jumal on hea, Ju- 
mal on meiega ja õnnistab meid. 

Isegi Vana Testamendi ajal ei ol- 
nud põhjuseks, miks Iisrael peaks 
andma kümnist ja uudseviljaandi, 
see, et Seadus ütleb nii, vaid see, et 
nad on tänulikud Jumalale tema us- 
tavuse eest. 

See kuulutus, mis oli vana lepingu 
iisraellastele Seaduse täitmine, õpe- 
tab meid vaatama maailma õigest 
perspektiivist. Ma ei ole suur või 
tähtis, mu isa oli rändav arameala- 
ne. Aga Jumal on ustav ja hea ka läbi 
kõige raskemate aegade; ta on mind 
õnnistanud. 

Kas me näeme seda oma elus? Kas 
näeme Jumala õnnistusi? Ma ei ole 
rikas, mu auto on väga vana ja kipub 
lagunema, on olnud ka terviseprob- 
leeme ja ma loodan, et ma olen selle 
kõige kaudu kannatlikkust õppinud. 
Aga Jumal on õnnistanud mind soo- 
ja kodu ja maitsva toiduga. Jumal on 
õnnistanud oma ligioluga ja suure- 
mat õnnistust ei saagi olla. Kui ma 
tunnistan Jumala õnnistusest, mida 
ma teen järgmisena? ,Ma toon selle 
maa uudsevilja, mille sina, Issand, 
mulle oled andnud.“ (s 10.) 

Iisraelis oli põlluharimise ja 1oo- 
makasvatuse kultuur. Ma kasvasin 
üles samuti maakohas ja suur osa 
meie toidust tuli juurviljaaiast; liha 
oli pärit omakasvatatud loomadelt. 
Farmerid teavad, kui sõltuvad nad 
on loodusest. Linnameestel on liht- 
sam mõelda, et kui ma olen tark ja 
töökas, tuleb edu. Aga ükskõik kui 
töökas talumees ka pole, kui vihma 
ei tule või tuleb valel ajal, ei ole mi- 
dagi teha. Sa oled täiesti sõltuv il- 


mast, st Jumalast. Aga tegelikult on 
ka ärimehed sõltuvad Jumalast — me 
kõik oleme. Iga hingetõmme, mille 
me teeme, on kingitus Jumalalt. 

Ma toon selle maa uudsevilja, mil- 
le sina, Issand, mulle oled andnud. 
Ma saan aru, ma tunnistan, et kõik, 
mis ma oled saanud, on kingitus Ju- 
malalt. Ma ei anna Jumalale seda, 
mis on minu oma. Vana Testamendi 
Iisraelis valitses arusaam, et kõik on 
pärand Jumalalt. Meie ei anna Juma- 
lale seda, mis on meie oma — kuna 
kõik on algusest peale Jumala oma. 
Meie lihtsalt anname osa sellest Ju- 
malale tänulikkuses tagasi. Ning 
kummarda Issanda, oma Jumala 
ees. (s 10.) 

Alguses ehk märkasite, et sõna 
»korjandus“ on mulle probleemiks. 
Eesti Keele Instituudi sõnaraamat 
ütleb, et korjandus on , raha kogumi- 
ne paljudelt isikutelt kellegi või mil- 
legi heaks“. 

Olen aeg ajalt kuulnud erinevates 
kirikutes: ,Elektriarve on suur, nüüd 
paneme kokku korjanduse.“ See on 
korjandus: raha kogumine millegi 
heaks, mingi institutsiooni arvete 
maksmiseks. Kui oleksime klubi, siis 
oleks loomulik, et klubi liikmed ko- 
guvad raha arvete maksmiseks - sel- 
leks, et klubi võiks tegutsemist jät- 
kata. Minu jaoks toob sõna ,korjan- 
dus“ kaasa selle maailma fookuse: 
see toimub millegi või kellegi heaks. 
Kiriku seisukohalt toob sõna ,,kor- 
jandus“ kaasa vale arusaama. 

Kirikus peame silmas ohvrit. See- 
ga minu parandatud definitsiooni 
järgi (et sobiks kristliku arusaamise- 
ga) on ohver see, mida annetatakse 
Jumalale, tänuks millegi eest. Ohvri 
fookuses ei ole selle maailma arved 
— fookus on Jumalal. Ohver on üks 
viis, kuidas me kummardame Juma- 
la ees ja kuulutame oma tänulikkust. 
Ohver on võimalus näidata Jumala- 
le, et me saame aru, et kõik, mis meil 
on, on tegelikult tema oma. Sellega 
ütleme ka endale, et ma saan aru, et 
olen sõltuv Jumalast, kes on olnud 
mulle ustav. 

Ütlesin alguses, et raha ei ole küm- 
nise teemas nii oluline. Loomulikult 
on raha see, mida võiksime kõige 
lihtsamalt ohvrina Jumalale tuua, 
aga raha on lihtsalt vahend, see ei 


ole fookus. Loomulikult on kogudus- 
tel raha vaja, et teha jätkuvalt Juma- 
la riigi tööd ja ohvrisüsteem on see, 
kuidas Jumal need vajadused täidab. 

Küsimus on meie fookuses. Kui 
ohvrikandikud liiguvad, siis millised 
mõtted liiguvad meie peas? Kas mõt- 
leme kohustusest? Kui suure prot- 
sendi peaksin andma? Jeesus rääkis 
kümnisest ainult paar korda. Vari- 
serid, kes andsid täpselt kümnist, 
mõistis ta hukka. Meie ei ole Seadu- 
se all. Protsendi suurus ei ole nii olu- 
line kui südamehoiak. Mis mõtted 
liiguvad meie peas? Kas muretseme 
füüsilise maailma arvete pärast? Jee- 
sus ütles väga selgelt, et see ei tohi 
olla meie mure - sellepärast, et ,teie 
taevane Isa teab ju, et te seda kõike 
vajate. Aga otsige esmalt Jumala rii- 
ki ja tema õigust“ (Mt 6:31-33). 

Kui ohvrikandikud ringi liiguvad, 
siis peaksid meie peas olema samad 
mõtted, nagu ühislaule lauldes. Või 
miks me üldse tuleme kirikusse? 

Kui teeme seda Seaduse või ko- 
hustuse tõttu, siis on meil suur prob- 
leem. Kui elame Jeesuse vere lepingu 
all, siis me ei ole Seaduse all. Ei ole 
enam reegleid meist väljaspool, mis 
meid kohustavad. Ei! Uues lepingus 
on Seadus kirjutatud meie südames- 
se! (Jr 31:31-34.) On toimunud sise- 
mine muudatus, kui Püha Vaim on 
tulnud meie sisse. Mida me teeme, 
ei lähtu kohustustest! See kasvab 
loomulikult välja meie uuendatud 
südamest — nagu Vaimu vili. See ei 
ole enam Seaduse või kohustusega 
seotud vana lepingu kümnisesüstee- 
mi järgimine. Ohvri toomine on veel 
üks võimalus kummardada Jumala 
ette. Kas nimetame seda korjandu- 
seks või ohvriks või kuidagi teisiti, ei 
ole lõpuks oluline. Need on lihtsalt 
sõnad. Tähtis on, et see annab meile 
võimaluse kohtuda Jumalaga, täna- 
da teda nende õnnistuste eest, mida 
ta on meile andnud ja ülistada teda 
tema ustavuse eest. 

Summa, mille me anname, ei ole 
kõige tähtsam. Kõige olulisem on 
see, et me kohtume Jumalaga sel- 
les hetkes. See, mida me ohverda- 
me, peegeldab meie suhet Jumalaga. 
Tõeline ohver tuleb südamest tule- 
vast tänulikkusest selle eest, mida 
Jumal on meile teinud. | 

Fotod: Merili Tiigi 


Osaduspäev Vastseliinas 


eptembri viimasel laupäe- 
Si tulime kokku 4 Võrumaa 

kogudusega + sõbrad, Viitka 
entusiastide algatusel. Osaduspäev 
sai teoks Vastseliina vallas, kõrgel 
Kerikumäel asuvas turismitalus, all 
orus maaliline järv vaateid peegel- 
damas. Saime kogeda, et Võrumaa 
on üpris suur ja lai, sest Räpinast 
Vastseliina jõudmiseks kulus tublis- 
ti üle tunni. 
Kohapeal oli vastuvõtt soe juba 
pakutava kuuma tee tõttu kargel 
päeval. Pärast erilist luulelist ter- 
vitust Luulelt ja palvehetke pas- 
tor Kaupoga suundusime umbes 4 
km pikkusele ümberjärvematkale. 
Kuna pinnas on soine, kulgeb rada 
enamasti mööda laudteed. Targasti 
toimisid need, kel kummikud jalas — 
lapsed. Omavahelise jutlemise tõttu 
ei hoitud rännakul parajat pikiva- 
het, juhtus, et matkaja ees kerkis 
äkitselt üles laua ots ja nõnda ei 
jäänud tagakõndijatel üle muud kui 


sooritada kõrva- 
lehüpe märjale 
samblale. Juhtu- 
nut saatev kilka- 
mine laskis ole- 
tada, nagu oleks 
keegi üle parda 
kukkunud. Pal- 
ju oli korjamata 
pohli. Virk pasto- 
riproua Leelo ei 
jätnud võimalust 
kasutamata — ja 
korjas -ligimes- 
te abiga nii-öel- 
da käigu pealt ahvatleva ämbritäie 
pohlakaid ja kuremarju. 

Matkalt naasnuid ootas suures üle- 
mises toas maitsev kuum supp, 
grillvorstid ja muud hääd. Toidu- 
osaduse vahel ja järel laulsime kii- 
tuslaule ning kuulasime üksteise 
tunnistusi. Ebasoodsa ilma tõttu jäi 
ära õues plaanitud pallimäng, pas- 
tor Ele juhtimisel aga sai siiski koos 


OGA 


abilistega maha peetud asjalik Ees- 
ti-teemaline lauamäng. Võistkon- 
nad moodustati piirkonnapõhiselt. 
Nüüd saime proovile panna oma 
teadmisi ja hämmastuda faktidest, 
mida enne ei teadnud. See tekitas 
omajagu elevust. 
Lõpupalve ringis tundsime, et taoli- 
ne koosolemine on hinge kosutav ja 
vaimu värskendav. Vaata kui hea ja 
armas, et vennad-õed elavad koos... 
(Ps 133:1) 
VAIKE KASEKAMP 
Räpina kogudus 


Wõru koguduse aastapäev ja hoone luba 


õru koguduse 23. aastapäeval (esialgse, vana, 
hoone üleandmine toimus 2. okt 1994) võisi- 
me rõõmustada ka selle üle, et 27. okt 2017 saime 
valminud juurdeehitusega Võru Elupuu kiriku 


hoonele ametliku kasutusloa. Kümme aastat ehi- 
tustegevust on Jumala abiga vilja kandnud! Tänan 
kogu südamest kõiki, kes on meie kogudusele 
kaasa elanud, selles teeninud, kaasa palvetanud ja 
paljudel viisidel toetanud ning kes seda kõike jät- 
kuvalt teevad! See on suur eesõigus ja arm. Tänu 


ja ülistus olgu Jumalale! 

KAUPO KANT, 
Võru koguduse pastor 


Foto: Võru kogudus 

Hea Jumala CV UR TTT 
käe all! 


el aastal täitus 20 aastat vai- 
S muliku töö algusest Sakussaare 

külas. Maja sisseõnnistamine toi- 
mus 26. augustil 1997. a superinten- 
dent Olav Pärnametsa ja Tapa pastori 
Endel Rangi poolt. 

Pühapäevasel 29. oktoobri tänujuma- 
lateenistusel tänasime üheskoos Issan- 
dat, kes on meid kandnud tänasesse 
päeva ja annab lootust tulevikuks. 


Fotod: Hans Lahi kogust 


Tervitusi jagasid head sõbrad Tallinnast, Tapalt ja naaberkogudusest 
Ilumäelt. Jutlustas Olav Pärnamets. Muusika ja lauluga olid rõõmustamas 
Eivin Toodo ansambel ning Urve ja Olav Pärnametsa duett. 

Tänulik Sakussaare kogudus 


a.“ 


est 


*, 5 TIIA ile? 29% > 2333 


ja pt 2 
AAI OEEKTTATEKANKAKARAAAS AU 


läbi viinud õed kutsusid altari ette kõik 
kohalolnud isad, vanaisad, ristiisad... 
Sai rõõmustavalt pikk rivi. Tänulik 
aplaus taevasele Isale ja meie maistele 
isadele ei tahtnud vaibuda. 


am 


MKirikuvalitsus õnnitleb! 


EKB Liidu ekspresident Meego Remmel valiti 


Aal 907. noy Euroopa Baptistiliidu (EBF) asepresidendiks. 
rmas Rahuvarm 70 7. dets 
'i Lindmäe 80 8. jaan Armeenias, Jerevanis koos 
Erkki Sepp 60 11. jaan olnud 42 baptistiliidu esindaja- 
Maäire Latvala 40 28. veebr te 21. septembri valik tähendab 
ka seda, et kahe aasta pärast 
Tallinna kogudus õnnitleb! saab Remmelist organisatsiooni 


Võkt Vilja Ventsel 50 president. Eeloleval kahel aas- 
501 6kt Salme Karilaht 90 tal kannab seda vastutust Jenni 
MnovHarry Välja 60 Entrican Suurbritanniast. 


Mati Mägila 70 A 
Kersti Raudsepp 50 http://www.ebf.org/jenni- 


Ene Vaik 70 entrican-becomes-ebf-president 

Foto: Tarmo Lilleoja 


00 aastat metodistide-katoliiklaste julgustavat dialoogi 


»Me ei ole enam võõrad, ei 
oma südame ega Issanda- 
le kuulumise poolest. Ris- 
timise läbi oleme saanud 
tõelisteks vendadeks ja 
õdedeks. Me kõik kuulume 
Jumala majapidamisse.” 
Paavst Franciscus tsiteeris 
apostel Pauluse kirja efes- 
lastele ja pidas juubeli- 
kohtumisel järgmise kõne. 


Armsad vennad ja õed! 

Tänan piiskop Abrahamsi südam- 
like sõnade eest ja tervitan teid kõi- 
ki metodisti-roomakatoliku dialoogi 
50. aastapäeva tähistamisel. Jumal 
kuulutas 50. aasta eriliseks, mil tuli 
ka orjad vabastada: "Ja pühitsege 
viiekümnendat aastat ning kuuluta- 
ge vabakslaskmist kõigile elanikele 
maal; see olgu teile juubeliaastaks: 
igaüks teist saab tagasi oma päris- 
osale ja igaüks pöördub oma sugu- 
võsa juurde.“ (3Ms 25:10) 

Oleme Jumalale tänulikud, sest 
mingis mõttes on ka meid vabaks 
lastud kahtlustamise ja eraldatuse 
orjusest. Oleme pidanud 50 aastat 
kannatlikku ja vennalikku dialoogi 
ja võime täna öelda apostel Pau- 
luse kombel: ,Järelikult ei ole te 
nüüd enam võõrad ja majalised.“ 
(Ef 2:19) Me ei ole enam võõrad, 
ei oma südame ega Issandale kuu- 
lumise poolest. Ristimise läbi ole- 
me saanud tõelisteks vendadeks ja 
õdedeks. Me kõik kuulume Jumala 
majapidamisse. 

Oleme selleni jõudnud dialoogi 
läbi. Vatikani II kirikukogu jätkab 
erinevate kirikute vahelise mõistmi- 
se ja üksteise väärtustamise eden- 

damist, tehes seda dialoogi abil, mis 
toimub ,tõearmastuses, alandlikku- 
ses ja halastuses“ (Unitatis Redin- 
tegratio, 11). See annab meile julgu- 
se kohtuda siiralt ja alandlikult, et 
üksteiselt õppida aususe ja vääriku- 
se vaimus. Mingem üheskoos edasi, 
teades, et meie tee algas Issanda 
juurest ja viib Tema juurde tagasi. 

Oleme juubeliaastas. Meie töö- 
komisjoni viimane avaldus käsit- 
leb pühadust. John Wesley kutsus 
elama püha elu. Tema eeskuju ja 
sõnad julgustasid paljusid pühen- 
duma palvele ja Pühakirja lugemi- 
sele, mis tõi nad Jeesuse Kristuse 
tundmisele. Kui näeme püha elu ja 
mõistame Püha Vaimu tööd teistes 
kristlikes konfessioonides, siis pea- 
me selle üle rõõmustama. Nemad 
aitavad ka meid saada Issandale 
lähemale ja andma evangeeliumile 
paremat tunnistust. 

Tänagem taevast Isa kõige eest, 
lisaks viimasele 50 aastale ka pal- 
jude eelnevate sajandite eest kogu 
maailmas. Kinnitagem üks- 
teist oma usku tunnista- 
des. Usk muutub tõeliseks 
armastuse läbi, eelkõige 
vaeste ja hüljatute teenimi- 
sel. Jumala korraldus juu- 
beliaastaks on endiselt päe- 
vakohane. Osadus Jumalaga 
kutsub meid pühadusele ja 
osadusele üksteisega. Meie, 
katoliiklased ja metodistid, 


ühendame jõud, et aidata ja lohuta- 
da abivajajaid, neid, kes on tõrjutud 
ja võõrad meie ühiskonnas. 

Viiekümnele aastale tagasi vaa- 
dates peame tunnistama, et me ei 
saa kasvada pühitsuses, kasvamata 
osaduses. Meie teekonna järgmine 
etapp peab olema pühendatud lepi- 
tusele. Me ei saa rääkida palvest 
ja halastusest, pingutamata sealjuu- 
res täieliku osaduse saavutamise 
nimel. Saagu see dialoog kingitu- 
seks kogu maailmale, et leiduks 
kõikjal tundlikke kristlasi, kes on 
valmis lepituse nimel teenima. Üht- 
sus on ime, mille toob esile Jumala 
Vaim. Ta teeb seda omal viisil, nagu 
see toimus nelipüha päeval. Osadus 
ei tähenda ühetaolisust. Jäägem siis 
oma teel kokku — nagu jüngrid, kes 
ootasid Püha Vaimu tulekut. 

Olen tänulik meie dialoogi eest, 
samuti tänan Metodisti Maailma- 
nõukogu toetuse eest. 

Meie töö pole veel lõppenud. Meil 
tuleb edasi minna. Oleme õppinud 
nägema üksteist vendade ja õdede- 
na Kristuses, nüüd on aeg teha pin- 
gutusi täieliku osaduse saavutamise 
nimel, mil saame Jumala armust 
jagada ühist armulauda. 

Ma palun, et ühineksite minuga 
»meie Isa“ palves... 

Libreria Editrice Vatican 


Lühendatud tõlge inglise keelest: 
TARMO LILLEOJA 


Ilmus laulukogumik , Üks roosike on tõusnud“ 


EELK Kirikumuusika Liit korraldas 2017. aasta kevadel 
jõululaulude heliloomingu konkursi, leidmaks uusi jõu- 


lulaule kooridele. 


Laekus 29 koorilaulu nais- ja sega- 
koorile üheksalt Eesti heliloojalt. 
Konkursi töid hindas žürii koossei- 
sus Mart Jaanson, Marika Kahar 
ja Sigrid Põld, kes valisid 3 pea- 
preemia väärilist tööd, 8 eripreemiat 
ning veel 3 laulu leidis äramärkimist. 
I preemia pälvis Evelin Kõrvitsa laul 
»Jõululugu“, II preemia Rein Kalmu- 
se laul ,Hõiska, maa ja taevas“ ning 


III preemia samuti Rein Kalmuse 
kirjutatud , Maarja hällilaul“. Kahek- 
sa eripreemia hulgas olid ka Evelin 
Kõrvitsa laulud , Jõulutäht“ ja ,Jõu- 
luõnnistus“. Kõik premeeritud ning 
äramärgitud tööd on avaldatud lau- 
lukogumikus , Üks roosike on tõus- 
nud“. Selles , triloogias“ on kogumik 
naiskoorile, kogumik segakoorile ja 
saatenoot, kus on avaldatud mõlema 


Mõte sai teoks ehk üheskoos 
Eesti Rahva Muuseumi uudistamas 


Eesti Rahva Muuseum 
(ERM) tähistas 1. oktoobril 
2017 esimese aasta möödu- 
mist uues hoones. 


Juba suvel avaldasid mitmed sõbrad 
arvamust, et tuleks ikka minna seda 
uut muuseumi vaatama. 

Mõte saigi teoks 23. septembril, 
selle sügise esimesel laupäeval, mil 
grupp Tallinna koguduse inimesi 
asus bussiga teele Tartu poole. Rei- 
sisaatja tutvustas meile Tallinn-Tartu 
maantee äärde jäävaid mitmesugu- 


seid vaatamisväärsusi, sügisene loo- / 


dus oli kaunis ja päike säras Suviselt. 

Uue ERM-i hoone kujundasid välis- 
maised arhitektid Dorell, Ghatmeh 
ja Tane, kes polnud elu sees Tartus 
käinud, kuid kes märkasid võima- 
lust, mida pakkus Raadi endine len- 
nuväli. Nad leidsid, et selle tontlikult 
mõjuv lennurada on artefakt, mis 
väärib säilitamist ja ümber mõtes- 
tamist. 

Nii valmis hoone, mille kogupind 
on 34347 m? (Võrdluseks KUMU 
pindala on 20926 m?). Peab ütlema, 
et väliselt on hoone väga minima- 
listlik, seest aga avar ja huvitav. Uue 
muuseumihoone näituseala oma 
enam kui 6000 m? on ülekaalukalt 
Eesti suurim. 


rd 


EMK Tallinna koguduse grupp koos ERMi giidiga (keskel). 


Tutvumist näitusega alustasime 
Jakob Hurda saalist väga toreda giidi 
juhatusel.Tutvusime püsinäitustega 
»Uurali kaja“ ja , Kohtumised“. Eesti 
kultuuriloo püsinäitus ,, Kohtumised“ 
moodustab lõviosa väljapanekust ja 
see hõlmab ajateljel tänapäevast jää- 
aja lõpuni kulgevat , Ajarada“ ning 
11 teemanäitust. Väljapanekust ei 
puudunud ka Eesti kirikulugu puu- 
dutav osa. Põikasime kiiruga läbi 
ka soome-ugri püsinäituselt ,Uurali 
kaja“, kus naiste ja meeste maailma 
näidatakse läbi koduste tegemiste, 
elatusalade ja maailmapildi. 


kooriliigi klaviirid. Noote saab osta 
või tellida EELK Kirikumuusika Lii- 
dust, kirikumuusikaliit(ogmail.com, 
tel 55902059 või kodulehe kaudu 
http://kirikumuusikaliit,ee/tellimise- 
vorm/. 


Allikad: EELK Tallinna praostkon- 
na 1. advendi kontsert-palvuse ,Sul- 
le tuleb Kuningas“ kavaleht. 
Kontsert toimus Tallinna Jaani kiri- 
kus 3. detsembril 2017; 

Jõululaulud segakoorile »Üks roo- 
sike on tõusnud“ (IR 63-65 ja 68-69). 


Vahetuvate näituste saalis jõudsi- 
me vaadata suurt rahvarõivanäitust. 
Enne näituste külastamist eines- 
tasime muuseumi restoranis ,,Pööri- 
päev“, kus meile pakuti maitsvat lill- 
kapsa-püreesuppi ja kohvi koogiga. 
Astusime läbi ka muuseumi poest, 
kus müüdi Eesti käsitööd, mitmesu- 
guseid meeneid ja postkaarte. 
Sisukas päev kaldus juba õhtusse, 
kui alustasime tagasiteed Tallinnas- 
se. Olime kõik Jumalale tänulikud 
selle toreda elamuse eest. 
MAIRE SIMM, 
Tallinna kogudus 

MEILT JA MUJALT 


Foto: Mati Soode 


MISJON 


MISJONIMÕTTEID 
PILISTVEREST 


27. novembril kutsus Eesti Kiriku- 
te Nõukogu kokku oikumeenilise 
misjoniteemalise sümpoosiumi, et 
teha kokkuvõtteid Eestimaa eri pai- 
kades ja kirikutes toiminud aru- 
teludest kogumiku ,Kuhu lähed, 
Maarjamaa?“ teemadel. Kogumik 
võtab kokku eestimaalaste usu- 
lisi hoiakuid käsitleva uurimu- 
se ,Usust, elust ja usuelust 2015“ 
ning pakub mitmeid lähenemisviise 
selleks, kuidas kirik võiks saadud 
teabele tuginedes oma misjonitööd 
paremini edendada. Ka meie kiri- 
ku pastorid osalesid oma sügisesel 
õppepäeval Eerik Jõksi juhatusel 
ühes sellises arutelus. Sümpoosium 
seadis eesmärgiks sõnastada ühiselt 
Eestimaa kristlaste missioloogilised 
väljakutsed lähiaastateks, ühtlasi 
oli sooviks ettevalmistusena järg- 
mise EKN-i uuringu ,Elust, usust ja 
usuelust 2020“ läbiviimiseks kuula- 
ta asjast huvitatud inimeste mõtteid 
ja ideid. 

Kokkusaamise kohaks valiti EELK 
Pilistvere Andrease kiriku pastoraat, 
paik üsna Eestimaa südames, mis on 
olnud oluline teetähis Eesti kiriku- ja 
kultuuriloos. Just siin peeti aastal 


1687 
re Piiblikonve- 
rents, mida filo- 
loogid peavad 
Eesti esimeseks 
keelekonverent- 
siks. Just siin 
aastakümneid 
pastoriks olnud 
Vello - Salum 
asutas 1988 Eesti Rahvusliku Sõl- 
tumatuse Partei ning rajas esimese 
mälestusmärgi stalinismi ohvritele. 
Kokkutulnud olid pärit eri kiri- 
kutest ja konfessioonidest, oli nii 
pastoreid kui ka koguduseliikmeid. 
Peamiseks motivatsiooniks Pilist- 
verre sõidu ette võtmisele näis sel- 
gesti olevat soov midagi teha Eesti- 
maa tuleviku heaks, et sõnum Kris- 
tusest jõuaks rohkemate inimesteni 
just nendele arusaadavas keeles. 
Peaettekande Maarjamaa misjo- 
niperspektiividest tegi Ingmar Kurg 
(ülaloleval pildil), kes jätkas juba 
kogumikus välja pakutud käsitlust 
misjonist kui kohtumisest — seda 
nii üksikisiku kui kiriku tasandil. 
Ta rõhutas, et kuni jagame inime- 
si ,omadeks“ ja ,võõrasteks“ ning 


Pilistve- IM 

piirdume ühiskonna tasandil üks- 
nes probleemidele reageerimise ja 
kaitsepositsioonile jäämisega, ei 
saavuta misjonikohtumine oma tõe- 
list eesmärki. Kirik võib saavutada 
kohtumises edu vaid siis, kui ta on 
proaktiivne (läheb välja oma sel- 
ge positiivse sõnumiga), samas aga 
avatud dialoogiks. Tsiteerides mis- 
joniteoloog Sundermeterit: ,,Kirik 
ei ole pelgalt koht võõra jaoks, vaid 
koht koos võõraga.“ 

Kogumiku aluseks olnud 2015. 
aasta sotsioloogilist uurimust kom- 
menteerisid Liina Kilemit ja Atko 
Remmel. Nad tõstatasid rea kaalu- 
kaid küsimusi uurimuse eesmärki- 
dest ja fookusest ning sellest, kuidas 
sõnastada usuga seotud teemasid 
arusaadavalt ka usuvõõraste vasta- 
jate jaoks. Olulise panuse arutelus- 
se andsid professorid Ülo Vooglaid 
ja Rein Veidemann. Vast kõige kaa- 
lukamalt jäi kõlama Ülo Vooglaiu 
hoiatus inimese liiga kitsast käsitlu- 
sest ning ohust, et suhtlemine muu- 
tub kohtlemiseks (nähes kaasinime- 
si vaid misjoni objektidena). 

Põneva päeva lõpul anti kõigi- 
le kohalolijatele võimalus küsimusi 
esitada, ettepanekuid teha ja sel vii- 
sil ühiselt tulevikku panustada. Oli 
inspireeriv koosolemine, kus mõtte- 
kaaslaste keskel olles ka pausid ja 
lauavestlused ikka kuuldud mõtete 
ümber koondusid ning koostöösuh- 
ted süvenesid. 


MEELI | 
TANKLER 
EMK Teoloogi- 
lise Seminari 
rektor 


Foto: K. Kant 


Meeskond Leedus: Thea, Laura, Tiit ja Kaupo. 


Aldersgate'i reis Leetu 24.-26. novembril 2017 


Pastor Andrus Kask esitas Alders- 
gate'i meeskonnale suvel kutse tulla 
Leetu teenima. Alates sellest ajast 
algas palvetöö See ei olnud Alders- 
gate'i esimene Leedu-reis. 2014. 
aastal toimus ,Elu Vaimus“ seminar 
Vilniuses David Winstanley juhtimi- 
sel. Mõned leedukad on osalenud 
ka Aldersgate'i meeskonnas ning 
tulnud suvekonverentsile. 

Alates käesoleva aasta suvest on 
pastor Andrus vastutamas Leedu 
metodisti kiriku nelja koguduse 
eest: Vilniuse, Ukmerge, Birzai ja 
Panevezise. Andrus ja Jelena koli- 
sid Vilniusest Birzaisse, kus on ilus 
škorruseline kogudusemaja, kus on 
ka pastori korter. (Hoone oli endine 
sõjakomissariaat ning ca 20 aastat 
tagasi algasid selles tööd, et muuta 
hoone metodisti kirikuks.) 

Viimane aasta on olnud Leedu 
metodisti kirikus keeruline, kuna 
mitmed töötegijad on lahkunud ning 
töötegijate koormus on tõusnud. 
Samuti on vähe tugevaid, pühendu- 


Birzai metodisti kirik, tagantvaade. 


nud kristlasi. Tundsime, et peaksi- 
me algselt plaanitud , Issand, õpeta 
mind palvetama“ seminari kohan- 
dama vastavalt kohapealsetele vaja- 
dustele ning seminari sees kesken- 
duma pikemalt ka ülevaltsünnile 
kui kristliku elu vundamendile. 
Seekordne meeskond oli ebatra- 
ditsiooniliselt väike (neli inimest), 
kuid väga ühtehoidev ja tubli. Alus- 
tasime eestpalvet juba mitu kuud 
tagasi ning igatsesime, et Jumala 
Püha Vaim võiks teha seda, mis 
inimlikult võimatu. Koguduses oli 
olnud mitmeid keerulisi olukordi 
ning suhted vajasid tervenemist. 
Tundsime vajadust lisaks palve- 
teemadele keskenduda päästmise- 
le ja ülevaltsünnile. Kohale jõudes 
kogesime tõesti, et vaimulik võitlus 
oli võiduni jõudnud ning taevas oli 
avatud. Jumala Püha Vaimu ligiolu 
oli väga kogetav juba alates esi- 
mesest ülistuslaulust. Teemadena 
olid: Kristliku palve olemus, Jeesuse 
palveelu, ülevaltsünd ning takistu- 


Panevezise metodisti kogudus asub 
selle hoone esimesel korrusel. 


sed lähedasele osadusele Jumala- 
ga. Kõik meeskonnaliikmed jaga- 
sid oma isiklikke tunnistusi, kuidas 
Jumal on nende elus liikunud ja 
teinud imesid. Laura Herm jagas 
mitmeid erilisi lugusid, kuidas Indo- 
neesia kõige raskemas vanglas, kus 
olid nii eluaegsed vangid kui kui 
surmamõistetud, võisid nad Jumalat 
ülistada. Seminaril osales umbes 15 
inimest ning kõik olid avatud palve- 
le. Imeline oli näha, kuidas Jumal 
puudutas ja kutsus ühte keskealist 
meesterahvast, kes andis oma elu 
pisaratega Jumalale. 

Pühapäeva hommikul saime 
külastada ka Panevežise kogudust, 
kus Jumal oli hakanud imelist tööd 
tegema juba mõned nädalad taga- 
si, kui eesti abielupaar Filimonovid 
kogudust külastasid ja 12 inimest 
päästetud said. Väike üüritud saal 
täitus täiesti ning inimesi jäi isegi 
seisma. Kui teenistus läbi, soovis 
enamik neist eestpalvele tulla. Pal- 
vevajadused olid tõsised ning paljud 
vajasid nii füüsilist kui ka hinge- 
list tervenemist. Olime väga tänuli- 
kud Jumalale, kes Püha Vaimu läbi 
ilmutas nii mõnegi inimese sisemisi 
olukordi ja võtmeid tervenemisele. 
Birzai koguduses oli pühapäevane 
jumalateenistus kell 15 ja ka seal 
puudutas Jumal nii Tiidu isikliku 
tunnistuse kui jutluse kaudu. Oleme 
südamest tänulikud Andruse ja Jele- 
na külalislahkuse ja ustavuse eest 
Jumala riigis. (3 

Fotod: perekond Kanti kogust 

Jõuluootuse 
mõtted 


Jõulurahu tulgu koju — 
väiksesse või suurde, 
Leidku tee, et jõuda vaikselt 
igaühe juurde. 


Kuigi kõigil on nii kiire, 
kohustused reas, 
teadke, et üks jõuluingel 
liigub meie seas. 


Tähtsat sõnumit ta jagab, 
kuula teda vaid. 

Kingib lootust, kingib rõõmu, 
mõtteid ilusaid! 


HELI VIHTI luulekogust 
»Hea sõbra luuletused“ 
Pärnu : Hea Tegu, 2017 ([Tallinn] : [Trükisilm)) 

Jumal läkitab meid 
erinevatesse paikadesse 


Jumal näeb meid igaühte eraldi — sel- 
listena, nagu me oleme. Ta teab meie 
tugevaid ja nõrku külgi ja juhatab 
meid sinna, kus saame end tunda 
vajalikena ja motiveeritutena. Jumal 
teab, mis on meie igaühe missioon 
siin maises elus. 

Mulle meeldib, kui oskan ja saan 
kellelegi abiks olla. 1,5 aastat taga- 
si juhtusin ,täiesti kogemata“ luge- 
ma, et Vabatahtlik Reservpäästerühm 
ootab oma ridadesse uusi liikmeid. 
Uurisin siis nende kodulehte (www. 
rpr.ee) ja mõtlesin, et täiesti huvi- 
tav ja vajalik asi, aga mis võiks olla 
Jumala tahe? Kas ta tahab mind sinna 
saata? Kas mul on piisavalt aega sel- 
le jaoks? Kas minu tutvusringkonda 
mahub juurde veel ca 100 inimest, 
kui mul olemasolevategi tuttavate ja 
kohustuste jaoks aega napib? 

Nende ühiskondlik missoon elu- 
keskkonna turvalisemaks ja hooliva- 
maks muutmisel tundus mulle süda- 
melähedane ja ma usaldasin Jumalat 
ja saatsin oma ankeedi ära. Pea- 
gi kutsuti mind vestlusele ja sellele 
järgnesid juba põnevad koolitused: 
esmaabi, otsingukoolitus, pääste 1. 
aste ja pääste 2. aste. Ja seejärel 
sain vabatahtliku päästja tunnistuse. 
Peale seda on aeg-ajalt olnud ikka 
mõni huvitav täiendkoolitus või vana- 
de teadmiste meeldetuletamine või 
õppus. 


Olen saanud olla abiks erinevat 
moodi. On olnud mitmeid võimalu- 
si aidata otsida kadunud inimesi ja 
nähtud lähedaste vahetut rõõmu, kui 
otsitav on üles leitud, elus ja terve. 
On olnud võimalus kaasa aidata suu- 
rematel üritustel (laulu- ja tantsupi- 
du, triatlon) esmaabiandjana. 

Jumal saab mind kasutada nii abi- 
lisena neile, kes abi vajavad (näiteks 
kadunud inimesed ja nende läheda- 
sed) kui ka olla Jumala tööriist rüh- 
makaaslaste hulgas. 

Soovin, et mõtleksite vahel pal- 
ves ka päästjatele, s. h vabatahtlike- 
le päästjatele ja resrevpäästerühma 
tegevusele, et Jumal kingiks võima- 
lusi harivateks koolitusteks, korda- 
minekuid ja õnnistaks jätkuvalt hea 
ühtekuuluvustundega. 

HELI VIHT, Tallinna kogudus 


Euroopa on moraalses 


ja poliitilises sõjas 


Tihti avaldatakse ajakirjanduses kirjutisi, et Euroo- 
pa on moraalses ja poliitilises sõjas (vahest ongi 
nii), kus autorite arvates ühel pool rindejoont on nn 
populistid ja äärmuslikud poliitilised jõud ja teisel 
pool demokraatlikud jõud. Ma arvan, et olukord ei 


ole nii ühene. 


Vastasseisus esinevad variatsioonid. 
Mul tekib tahtmatult küsimus, et kui 
Euroopa (ja mitte ainult Euroopa) 
on poliitilises ja moraalses sõjas, 
siis iga konflikti tekkimiseks peab 
olema mingi varasem sügavam põh- 
jus. See, mis hetkel juba toimub, 
väljendades erinevate artiklite auto- 
rite sõnadega kus: ,Ühed tahavad 
Euroopat tükkideks kiskuda... EL 
integratsiooni tagasi pöörata... tei- 
sed aga Euroopat terve, ühtse ja 
tugevana hoida...“ Siin tahaksin 
Euroopa Liidu ühtsuse hoidmise 
suhtes küsida: millise hinnaga seda 
püütakse hoida? 

Mina näen, et nn demokraatlike 
jõudude leeri ladvikus hõivavad üha 
imposantsemaid kohti sotsiaalde- 
mokraatide ja teiste liberaalsete va- 
sakpoolsete leeri kuuluvad ,,rahva- 
valgustajad“, kes ammutavad oma 
eeskujusid nüüdisaegsele vasak- 
poolsusele omaste ideoloogide mõ- 
tetest, rakendades neid ideid oskus- 
likult ELi rahvastiku- ja kultuuri- 


poliitikas. Sellist ilmingut on haka- 
tud kutsuma kultuurmarksismiks. 
Kultuurmarksistid näivad lähtuvat 
osaliselt nn Frankfurdi koolkonna 
neomarksistlikust ühiskonnateoo- 
riast (Loe Vikipeediast: Frankfurdi 
koolkond oli neomarksistlikku ühis- 
konnateooriat arendanud koolkond 
Frankfurdi Goethe Ülikooli juures 
asuva sotsiaaluuringute instituudis 
1931. a). Igatahes on väga suur sar- 
nasus osade ELi vasakliberaalsete 
demokraatide leeri ja Frankfurdi 
koolkonna ühe ideoloogi Herbert 
Marcuse ideedel vähemuste kaits- 
misest. Sarnaseid ideid viljeletakse 
üsna laialdaselt USA liberaalsetes 
ülikoolilinnakutes, samuti Itaalia, 
Prantsusmaa ja Saksamaa üliõpilas- 
te ringkondades. 

Tänapäevased ELi demokraatide 
tiiva vasakpoolsed jõud on hõiva- 
nud oma kaitsva tiiva alla sellised 
ideoloogiad nagu sotsiaalne õÕig- 
lus, feminism, uusprogressivism. 
Tegelikult hakatakse lähtuvalt kul- 


tuurmarksismist ümber —definee- 
rima traditsioonilist konservatiiv- 
set arusaama kultuurist, rahvu- 
sest, religioonist, rassidest, soo- 
rollidest, seksuaalsest orientatsioo- 
nist, perekonnast jne. Suures osas 
lääne traditsioonilises ühiskonnas 
on tekkinud sellel pinnal väärtus- 
konflikt. 

Ühesõnaga: inimese identiteedi 
enamik aspekte seatakse kahtluse 
alla ning püütakse traditsioonilisi 
ühiskondlikke norme ja standar- 
deid vaidlustada ja ideaalis neid 
hoopis muuta, et aga tuua kasu väi- 
detavalt rõhutud erinevatele vähe- 
musrühmadele. Kui klassikalises 
marksismis nähti konflikti kodan- 
luse ja proletariaadi vahel, kusjuu- 
res töölisklass oli kannataja rollis, 
siis kultuurmarksistid on asetanud 
lääne kultuuriruumis kannataja ja 
rõhutute rolli mitmesugused/kõik- 
võimalikud vähemused. 

Vähemuste ahistajateks aga loe- 
takse traditsiooniliste vaadetega 
inimesi, kes väärtustavad Euroopa 
kristlikku pärandit, konservatiivset 
peremudelit, lapsevanemaks ole- 
mist, uhkust oma perekonna üle, 
kodumaa-armastust, uhkust oma et- 
nilise rahvuse ja riigi üle, kristlikku 
traditsioonilist maailmavaadet, tra- 
ditsiooniliste soorollide järgimist nii 
kodus, koolis kui töökohtadel. Kon- 
servatiivset, euroopalikku, kristlik- 

ARUTLUS 


ku, - rahvuslikku 
kultuuri tähtsus- 
tavaid inimesi 
tembeldatakse 
tänaseks tihtilugu 
islamofoobideks, 
populistideks, 
natsideks, äär- 
muslasteks, = ha- 
rimatuteks. Pisut 
utreerides — pais- 
tab, et üheks kõige kardetavamaks tegelaseks on saanud 
paradoksaalsel kombel nii ELis kui Põhja Ameerikas 
valgenahaline inimene. Kitsamas kategoorias aga kesk- 
ealine ja pisut veel vanem valgenahaline konservatiivne 
kristlik mees. Minu meelest on just sellised negatiivsed 
ilmingud katalüsaatoriks lääne ühiskonnas, mis on teki- 
tanud ägeda vastureaktsiooni ja mis väljendub konser- 
vatiivsete rahva- ja usuliikumiste võimsas puhangus. 

Viimastel Saksamaa parlamendivalimistel saavutas 
hea tulemuse populistlikuks nimetatud parempoolne 
partei Alternative für Deutschland (Alternatiiv Saksa- 
maale). Mina, vastupidiselt mitmete kirjatükkide autori- 
tele ei kardaks, et AfD on Kremli käepikendus. AfD-l on 
näiteks palju sarnasust parempoolse Iisraeli rahvusliku 
partei: Yisra'el Beteinuga (Meie kodu on Iisrael), kellel 
on sarnaselt AfDga suur toetus endise NSV Liidu ala- 
delt emigreerunute hulgas. Nii sealt saabunud juudid 
kui sakslased on näinud ja maitsenud uuel kodumaal 
heaolu ühiskonna hüvesid ja kartuses, et moslemitest 
pagulased võivad hakata ohustama magusat äraelamist, 
on muutunud kohapeal suuremateks rahvuslasteks kui 
kohalikud juudid või sakslased ise ongi. 

Ka Poolas toimib rahvuslikkuse tõusulaine tihedalt 
põimununa usuga. Hiljuti vaikis Euroopa peavoolu- 
meedia Poola iseseisvuspäeva tähistamisest paljudes 
riigi erinevates linnades, ning pigem jäid silma vasak- 
liberaalses võtmes uudised stiilis, et Poolas marssisid 
paremäärmuslased ja tagurlased. Ca 60 000 osavõtjaga 
meeleavaldus toimus Varssavis aga hüüdlause ,,Me ta- 
hame Jumalat” all. Sõnavõtjad rõhutasid miitingul va- 
jadust tõusta liberaalide vastu ja kaitsta kristlikke väär- 
tusi. Kutsuti üles kaitsma ka vennalike rahvaste Euroo- 
pat ning mitte minema kaasa Euroopale hauda kaevava 
»multikulti“, migratsiooni ja moraalitusega. Enne seda 
toimus Poolas veel grandioosne palveüritus, kus tohutu 
suurel üleriigilisel palveaktsioonil palvetas riigi piiridel 
sadades paikades roosipärja palvet ligi miljon inimest. 

Poola kristlaste eeskujul kogunesid ka Iirimaa saare- 
riigi piiridele palvetama kümned tuhanded Iiri usklikud. 
Sarnased usulise ja rahvusliku puhangu tendentsid toi- 
muvad nüüdseks ka Tšehhis, Ungaris, Austrias ning ei 
saa unustada ees ootavaid valimisi Kataloonias. 

Euroopa lugu ei ole veel päris lootusetu ja mina usun, 
et Jumalal on oma lahendus ka Euroopa Liidu umbsõl- 
me jaoks. 


ANDRES KAPP 
Tallinna kogudus 

Eesti Kirikute Nõuko; 
jõululäkitus 


Kristus sünnib, kii 

Kristus tuleb taevast, minge vastu, 

Kristus on maa peal, tõstke ennast kõrgesse, 
laula, kõik maailm, Issandale! 

Õigeusu kirikulaul 


Armsad kaasmaalased! 


Lähenemas on pühad, mil meenutame Kristu- 
se sündi. Inimkond on läbi aegade ikka Juma- 
lat otsinud, sest tunnetus kellestki kõrgemast 
on inimestel kogu aeg olemas olnud. Aga just 
nüüd tähistame püha, mil Jumal ise end ilmu- 
tas. Ta ületas kuristiku, mille olime iseenda ja 
Tema vahele tekitanud, ning sündis ise meie 
keskele. 

Hommikumaa tarkadele ilmutati Kuninga 
sündi tähe kaudu ja seda just nii palju varem 
et Kristuse sündimise ajaks Jeruusale 
jõuda. Karjased väljal said inglitelt teat 
siis, kui Kristus oli juba sündinud, 
sündinud Jeesuslast kummardama jõudsid td 
gad ja karjased pea üheaegselt. Jumal oskab 
arvestada meie igaühe eripäraga, kuid lõpuks 
tahab Ta meid kõiki tuua juurde. 

Teed kirikusse ei 0! ieval sugugi 
lihtne leida. Jõuludest palju, kuid 
sageli omandab see tee 1 Vvär- 
vingu. Kohane on siiski meer 
on justnimelt Kristuse sündi 
välise asemel võiksime 
pöörata seesmisele. Peam 
ikkagi vaikne, tasane ja alandlik 

Kui leiame Kristuse, võime maises 
sest ja KiirUSEBIN est kõrgemale tõ 
tiitlid ja seisused 
vaid alandlik ja tas 
tus on see, mis tõstab 
nii et võiksime Teda tõesti nä 

Soovime, et igaüks leiaks enese j 
tee, millel Kristus juba üle 2000 
si hakkas meile vastu tulema. Te 
tarkadele ilmunud tarkuses ja lihi 
suses, on kogu maailma jaoks sii 
keda praeguste e ajal on koha 
ja tänada. 

Kristus sünnib, kiitke! 

Õnnistatud pühadeaega teile kõigile! 


(VE101 101, 742 


Südaöö ja aastavahetuse 


mõtteid juudilikust 


vaatevinklist 


MARGIT PRANTSUS 


Meie aastavahetus on täpselt südaööl, kui 31. det- 
sembrist saab 1. jaanuar. Kui eluvooluga pikemalt 
mõtlemata lihtsalt kaasa minna, ei tule me ilmselt 
kunagi selle peale, et juudilikust vaatevinklist võe- 
tuna võiks sõnadel ,aastavahetus” ja ,südaöö” olla 
teistsugust tähendust, kui meie harjunud oleme. 


i tea, kas läänemaailmas on 
E: päeva alguseks meie mõt- 

tes südaöö sellepärast, et nii 
on kergem tunde lugeda — uus päev 
algab siis, kui kella numbrilaual 12 
täis saab ja osuti nii-öelda nullist 
taas ühe poole liikuma hakkab? 

Juudilikust vaatevinklist võetuna 
ja ka Piiblis kajastub paljudes koh- 
tades väga selgelt, et uus päev algab 
tegelikult juba eelmise päeva õhtul, 
päikeseloojanguga, mitte tunde hil- 
jem, kell 12 öösel, nagu me siin maal 
harjunud oleme. Ning vastavalt sel- 
lele, kui sooviksime teada, millal on 
juudilikus ajaarvestuses südaöö, tu- 
leks meil võtta täpne keskpunkt eel- 
misel õhtul toimunud päikese looju- 
mise ja algava päeva päikesetõusu 
vahel. See aga varieerub natuke igas 
ööpäevas ja nii ei ole olemas ühte 
konkreetset kellaaega juudilikuks 
südaööks, mis ööst öösse ühel ja sa- 
mal kellaajal oleks. 

Piiblis on olnud juhtumeid, kui 
kesköö täpne teadmine on osutunud 
väga vajalikuks. Näiteks loeme 2. 
Moosese raamatu 11. peatükist: 

Siis Issand ütles Moosesele: ,Veel 
ühe nuhtluse ma saadan vaaraole 
ja Egiptusele: pärast seda ta laseb 
teid siit ära minna. Kui ta lõppeks 
laseb minna, siis ta otse ajab teid 
siit ära. Räägi nüüd rahva kuuldes, 
et iga mees küsiks oma naabrilt ja 
iga naine oma naabrinaiselt hõbe- ja 


kuldriistu!” 

Ja Issand andis rahvale armu 
egiptlaste silmis; ka oli Mooses väga 
suur mees Egiptusemaal vaarao 
sulaste ja rahva silmis. Ja Mooses 
ütles: , Nõnda ütleb Issand: Kesk- 
ööl ma lähen läbi egiptlaste kes- 
kelt: Egiptusemaal peavad surema 
kõik esmasündinud, aujärjel istuva 
vaarao esmasündinust kuni käsi- 
kivitaguse teenija esmasündinuni, 
samuti kõik kariloomade esmasün- 
dinud. Siis on kogu Egiptusemaal 
suur hädakisa, millist ei ole olnud 
ja millist ei tule enam. Aga ühegi 
Iisraeli lapse vastu ei liiguta koergi 
oma keelt, ei inimese ega karilooma 
vastu, et te teaksite, et Issand teeb 
vahet Egiptuse ja Iisraeli vahel.” 

Selles kirjakohas olid sõnad: Nõn- 
da ütleb Issand: Keskööl ma lähen 
läbi egiptlaste keskelt. Eestlasena on 
lihtne pikemalt mõtlemata eeldada, 
et see sündmus toimus kell 12 öösel. 
Kuid Piibli ajaarvestus on ju juu- 
di kalendri, mitte meie, gregoriaani 
kalendri järgi. Võib vaid arvata, kas 
Egiptuses olles rääkis Jumal oma 
rahvaga egiptuse aega silmas pi- 
dades või juudilikku ajaarvestust 
silmas pidades. Kui tõeks osutub 
viimane variant, siis — kui Mooses 
oleks tahtnud kellaaajaliselt ette tea- 
da, millal see õnnetus egiptlastega 
täpselt toimub, oleks just olnud tar- 
vis välja arvestada päikeseloojangu 


ja järgmise päikesetõusu vaheline 
keskpunkt. 

Südaööst on Piiblis muudeski 
kohtades juttu. Näiteks Psalmis 119, 
kus Taavet laulab Jumala sõna ülis- 
tuseks ja ta ütleb: Südaööl ma tõu- 
sen üles Sind tänama Su õiguse sea- 
duste eest. Juudi tarkuseraamatusse 
Talmudisse on kirja pandud legend, 
mis räägib, et täpselt südaöösel tuli 
põhjatuul ja puhus Taaveti harfi pea- 
le, mis rippus tema magamisaseme 
peatsis. Kui Taavet helide peale üles 
ärkas, hakkas ta Jumala sõna uuri- 
ma. Ja sellepärast on tema lauludes 
kirjas, et ta on juba varakult üleval 
Jumalat ülistamas ja nagu lugesi- 
me piiblisalmist — südaöösel tõusis 
Taavet Jumalat tänama. Kui uskuda 
Talmudi lugu, äratasid Taaveti tuu- 
le tekitatud harfihelid; aga oluline ei 
ole isegi see, mis teda äratas; vasta- 

valt Jumala sõnale ta teinekord sü- 
daöösiti ärkas. 

Ajaloost on veel teada, et pärast 
templi hävingut oli mõnda aega juu- 
tidel komme südaäöösiti üht leinapal- 
vust pidada — kurvastati selle pärast, 
et templit enam ei olnud. Ning juu- 
di müstikud on juba sajandeid väga 
eriliseks pidanud südaöist ärkamist 
selleks, et Jumalat sel erilisel ajal 
teenida sõnas ja palves. Ja ei ole ka 
imestada, kui mõtleme, kui palju ju- 
ba esiisa Taavet on rääkinud Piiblis 
Jumala südaöisest teenimisest. Tä- 
nasel päeval on südaöised palved 
levinud osade sefardi- ja hassiitlike 
juutide hulgas. 

aas 

Mis puudutab aastavahetust, siis na- 
gu Iisraeli sõbrad hästi teavad, al- 
gab juudi uus aasta hoopiski sügisel, 
septembrikuus, mille puhul tähista- 
takse 2-päevast roš hašana nimelist 
püha. Meie uus aasta algab aga sü- 
datalvel. Ühest küljest ei olegi see 
nii oluline, kuidas me aega jaotame. 
Aga lihtsalt nentimise pärast — kui 
ajaloos tagasi vaadata, siis 1. jaa- 
nuari saamisel uue aasta alguseks 
läänemaailmas ei olegi midagi juu- 
dilikku ega piibellikku. 

Vanadel aegadel oli eri rahvastel 
käibel igasuguseid erinevaid kalend- 
reid ja neid erinevaid on ka tänasel 
päeval, aga vanasti oli see kõik veel 
palju segasem. Tänaseks päevaks 
on vähemalt osaliselt püütud ka- 
lendriaasta päikese suhtes ja kuude 
arvustuse mõttes tasakaalus hoida. 
Paljude rahvaste kalendrid on olnud 
seotud põllumajanduslike tegevus- 
tega — külvi ja lõikusajaga — ja nii 
ka juutidel. Ning Egiptuses näiteks 
algas uus aasta ajal, kui Niiluse jõgi 
üle hakkas voolama. 

Meie praeguse kalendri ajalugu 
ja juured ulatuvad aga tagasi muist- 
sesse Roomasse. Seal oli aastas 304 
päeva ja aasta koosnes 10-kuust. 
Ent arusaadavalt oli see ajaarvestus 
päikese suhtes veidi ebaloomulikult 
nihkes ning seda probleemi püüdis 
lahendama hakata Julius Caesar 
aastal 46 eKr. Konsulteerinud mate- 
maatikute ja astronoomidega, seadis 
ta sisse Julianuse kalendri, mis oli 
juba sarnasem ka hiljem käibele tul- 
nud ehk meie praeguse Gregoriuse 
kalendriga, mida kasutab tänapäe- 
val enamik maailma riike. 

Julius Caesar pani ka paika sel- 
le, et 1. jaanuar peaks olema aasta 
alguseks. Osalt seetõttu, et austada 
Januse-nimelist rooma jumalat, ke- 
da nimetati alguste jumalaks; tal oli 
kaks nägu - üks neist vaatas mine- 
vikku ja teine tulevikku. 

Keskaja Euroopas püüti 1. jaa- 
nuarile kui aasta algusele rohkem 
religioosset tähendust anda, et see 
ainult mingi ebajumalaga seotud ei 
oleks. Kahtlane, kui hästi see soov 
õnnestunud on - tänasel päeval liht- 
salt ei mõelda palju neile vanadele 
asjadele, sest kõik on läänemaades 
harjunud, et muidugi algab aasta 1. 
jaanuaril. Aga miks 1 jaanuaril? — 
selle peale tavaliselt ei mõelda. Ja 
ausalt öeldes, ega ju elu ka seisma 
ei jää, kui 1. jaanuari peale mitte 
mõelda - lihtsalt elame oma argielu 
ja aeg liigub edasi, vaatamata selle- 
le, kui palju meie asjade üle sügavuti 
järele mõtleme või ei. 

Kell 00.00, kui algab 1. jaanuar, Iis- 
raelis uue aasta saabumist laiemalt 
ei tähistata. Pidutsemist leidub vaid 
Iisraeli suurlinnades ja peamiselt 
nooremate inimeste hulgas, kes aga 
kasutaksid nagunii ära mistahes või- 
malust peo korraldamiseks. Lääne 
kalendri aastanumbri vahetumisele 
eriti ei keskenduta. Rabidki rõhuta- 
vad juutidele, et aastanumbri vahe- 
tumine ei ole mingi suur asi ja juudi 
jaoks peaks oluline olema hoopis roš 
hašana püha sügisel, mil juudi ajaar- 
vestuse järgi saabub uus aasta ja va- 
hetub aastanumber, aga see number 
on teistsugune kui lääne maailmas. 
Ja rabid toovad välja ühe nüansi, 
mis on isegi kristlastele väga head 
mõtteainet andev — juudid võtavad 
oma uue aasta sügiseti vastu nii, et 
kuulavad šofari häält, uurivad Juma- 
la sõna ja palvetavad. Aga suur osa 
maailmast peab detsembri viimasel 
päeval lihtsalt niisama pidu, sageli 
Jumala peale mitte mõeldes. Muidu- 
gi püütakse anda erinevaid uusaas- 
ta-lubadusi, aga tegelikult oleks ühel 
usklikul inimesel hea uus aasta vastu 
võtta hoopis Jumalat otsides, mitte 
tühisuse ja mõttetusega tegeledes. 

Iisraelis on inimestel meie uue aas- 
ta saabumise kohta kasutusel termin 
»Sylvester“. Kuigi Sylvesteri nimelisi 
tähtsaid isikuid või isegi multifilmi- 
kangelasi on ajaloos olnud mitmeid, 
on siinkohal mõeldud neljanda sa- 


jandi katoliku kiriku paavsti nimega 
Sylvester Esimene, kes oli järjekor- 
ras 33. Ta lahkus siit ilmast 31. det- 
sembri päeval, olles valitsenud 21 
aastat ja seda peeti väga eriliseks, 
kuna see oli esimene nii pikk ühe 
paavsti valitsusaeg pärast Peetrust. 
Sellise erilisuse tõttu otsustati palju- 
des Euroopa maades hakata tähista- 
ma 31. detsembrit mitte Vana-aasta 
õhtuna, vaid paavsti pühana. 

Ilmselt aškenazi mõjude tõttu — 
aškenazi juudid teadsid rääkida 
paavst Sylvester Esimese juudivas- 
tasusest — sattus Sylvesteri nimi ka 
Iisraeli. Ning meie mõttes aastava- 
hetust hakati juutide hulgas see- 
pärast nimetama Sylvesteriks. Aga 
seda enam tekib küsimus ja seda 
küsimust on korduvalt ka tõstata- 
nud Iisraelis aastavahetuse tähista- 
mise vastased, kaasa arvatud rabid, 
et miks peaksid juudid tähistama 
Sylvesteri püha, kui sellel on nii juu- 
divaenulik ajalugu. Pealegi on tegu 
nii-öelda kristliku maailma aasta- 
vahetusega, mitte juudi aastavahe- 
tusega ja kui veel kaugemale tagasi 
vaadata — ei saanud see alguse isegi 
mitte millestki kristlikust, vaid hoo- 
pis paganlikust. 

Iisraeli pearabi on kord öelnud, et 
kuigi juudid elavad peamiselt oma 
kalendri järgi, ei ole probleemi oma- 
da välismaailmaga suhtlemises jär- 
jepidevust ka Gregoriuse kalendri 
arvestuses. Ning kui juutide mitte- 
juutidest töökaaslaste meel sellest 
rõõmsamaks läheb, kui neile jaa- 
nuari alguses head uut aastat soo- 
vida, siis ei ole vale seda teha. Aga 
juut Sylvesteri ehk läänelikku aasta- 
vahetust tähistama küll ei pea, rää- 
givad rabid. 

Kk 
Kui püüda võrrelda, mille poolest on 
juutide sügisesed uue aasta vastu- 
võtmise pidustused erinevad lääne- 
maailma aastavahetusest talvel, siis 
välja võiks tuua õige mitmeid mo- 
mente. 

Näiteks tõotuste tegemine või lu- 
baduste andmine. Paljud kristlased 
on õppinud mitte andma katteta lu- 
badusi ja nagu ka Piibel ütleb - te- 
gelikult tuleks hoopiski hoiduda tao- 
liste vannete andmisest. Sest me ei 
tea kõike, kuidas meie elu kujuneb 
ja kui juhtub, et meil ei õnnestu oma 
lubadusi pidada, siis ilmneb, et neil 


ei ole katet; tegelikult võiks meid siis 
isegi valetajateks nimetada. Ilma- 
likud inimesed annavad küll sageli 
igasuguseid lubadusi ja ilmselt on 
nad ka nende andmise hetkel päris 
siirad ning tahaksid ka neist luba- 
dustest reaalselt kinni pidada. Juudi 
uus aasta algab 10 meeleparandus- 
päevaga. Ammugi mitte ei anta sel 
hetkel lubadusi, vaid selle asemel 
hoopis parandatakse meelt, et möö- 
dunud aastal ei ole suudetud elada 
selle vääriliselt, mida on lubatud või 
kuidas oleks olnud Jumala ees õige 
elada. 

Veel üks erinevus aastavahetuse 
osas on see, et läänemaailma uus- 
aasta võetakse tavaliselt vastu koos 
sõpradega; juutide jaoks on aga nen- 
de uue aasta püha ehk roš hašana 
pigem perega koosolemine. Käiakse 
sünagoogis, pärast mida viibitakse 
pereringis. 

Rääkida võiks ka traditsioonide 
pikkusest. Juutide traditsioonid ja 
pühadekombed (näiteks mis puu- 
dutab palveid ja laule) ulatuvad vä- 
ga kauge aja taha,. Üks juutide roš 
hašana palvetest, mida lauldakse, 
on ,, Avinu Malkenu” ja esimene kir- 
jalik tunnistus, et seda on aastava- 
hetuse ajal kasutatud, pärineb juba 
teisest sajandist. Läänemaailma üks 
tuntumaid aastavahetusel laulda- 


vaid laule , Auld Lang Syne” on aga 
kõigest veidi üle 200 aasta vana. 
Üldse on juutide aastavahetuse saa- 
bumise tseremoniaalne külg pühali- 
kum; palvetatakse ja loetakse Juma- 
la sõna. Selle kõrval on mõnikord 
isegi piinlik mõelda, mida samal ajal 
tehakse läänemaailmas. 

Eks kindlasti on ka läänemaail- 
mas ning Eestiski palju pühendu- 
nud usklikke, kes aastavahetuse ajal 
Jumala palge ees palvetavad; ning 
vastukaaluks — eks on jällegi juu- 
tide seas neid ilmalikke noori, kes 
hoopis kusagil baaris aastavahetuse 
ajal purjutavad, aga jutt käib üldi- 
sest trendist. Isegi paljud sekulaar- 
sed juudid lähevad juudi uue aasta 
saabumise puhul sünagoogi jumala- 
teenistusele. Veidi on see võrreldav 
sellega, et meil minnakse jõulude 
ajal kirikusse. Aga aastavahetus on 
läänemaailmas ikkagi pigem pidut- 
semise ja saluudi aeg; juutidel see 
nii ei ole. 

Mis veel muusikat puudutab, siis 
läänemaailmas kasutatakse aastava- 
hetuse ajal igasugust peomuusikat; 
juutidel on aga kombeks uus aasta 
vastu võtta šofari ehk jäärasarve pu- 
humisega. Üldse paljusid pidulikke 
sündmusi Piiblis tähistab ka šofari 
puhumine. Juutidel rõhutab uue 
aasta saabumise pidulikkust ka see, 


et sünagoogi minejad panevad sel- 
ga uued riided. Lisaks roš hašanale 
on see komme seotud mitmete juudi 
pühadega. 

Ja viimaks — üheks väga suureks 
erinevuseks juudi ja läänemaailma 
vahel on ka see, et kui meie oleme 
harjunud üksteisele ütlema ,,Head 
uut aastat!“ või nagu inglisekeelses 
maailmas öeldakse — ,Õnnelikku uut 
aastat!“ — siis juudid soovivad ükstei- 
sele head ja magusat aastat. ,Šana 
tova U-metuka!“ — , Head ja magusat 
aastat!“ Tundub, et siinkohal on ees- 
ti traditsioon isegi juudilikum, kui 
inglisekeelses maailmas, rõhutades 
head, mitte õnnelikkust. 

Hea soovimise juured arvatak- 
se ulatuvat tagasi aega, kui Jumal 
maailma lõi. Ta vaatas seda, mida oli 
loonud ja nentis, et see on hea. Piib- 
lis on kohe alguses seega öeldud, 
et miski on hea. Sõna ,hea“ ilmneb 
juba esimestes piiblisalmides. Selle- 
pärast peavad juudid headust ja hea 
soovimist ka uue aasta saabumise 
kontekstis väga tähendusrikkaks. 
Heaks saab nimetada midagi siis, 
kui me oleme täitnud oma eesmär- 
gi; meie elu võib nimetada heaks 
siis, kui oleme täitnud selle, milleks 
me siia maailma oleme tulnud. Ning 
küllap võib siis inimene ennast ka 
õnnelikuks pidada. A 

Tere Lisraelimaalt! 


Juunikuises ajakirjas alustasime lugu nelja eestlase 
viibimisest vabatahtlikuna Iisraeli Kaitseväes. Reisist 
sündisid kirjad kodustele, mida lühendatuna kajastame. 


Tere kiirustavast Tel Avivi linnast! 
10. aprill 2017 


Oleme edukalt Sar-El programmi lõ- 
petanud. On eriline arm ja õnn pa- 
nustada Püha Maa toetamisse mit- 
te ainult sõnade, vaid ka tegudega. 
Sõnum, et seisame Iisraeli kõrval, 
on Oluline ajal, kus araabia maailm 
koos lääneriikidega survestab Iis- 
raeli loobuma õigusest elada maal, 
mida Jumal neile on andnud iga- 
veseks. Lugesin just täna Hs 36:5, 
kuidas Jumal määratleb seda ter- 
ritooriumi eelkõige Tema maana. 
Ta räägib rahvastest ,,...kes kõigest 
südamest rõõmutsedes ja hinges 
põlgust tundes on võtnud endale 
omandiks MINU MAA....“. Iisrae- 
li ründaja ja vihkaja seisab silmitsi 
Jumala enda ning Tema otsustega. 
Issand taastab maa ja rahva iseenda, 
mitte juutide tubliduse või erakord- 
suse pärast. ,, Ma ei tee seda teie pä- 
rast, ütleb Issand Jumal, see olgu 
teile teada!“ (36:32.) 

Töötades Iisraeli heaks, tuleb en- 
da jaoks selgelt paika panna, et mitte 
maa ega rahvas ei ole kummardus- 
objekt, vaid Jumal, kes neid on vali- 
nud. Kui Tema ütleb, et nad on MI- 
NU RAHVAS, siis nii on (Hs 37:12). 

Tel Avivis peatume Abraham Hos- 
telis. Kui võõristav on peale kõrbe 
väärikat rahu ja ilu sattuda ühtäkki 
tormavasse ja signaalitsevasse linna- 
möllu! Rendime auto ja oleme nüüd 
enamasti ratastel. Sõidame põhja, 
Galilea äärde. 

Lootsime külastada Sahne Rah- 
vusparki, looduse SPA-d, mida kut- 
sutakse hellitavalt ka Eedeni aiaks. 
Sealne looduslik vesi on aastaring- 
selt +28°. Paraku ei leia me se- 
da õigel ajal üles ning park osutub 
suletuks. Hans on väga nördinud. 
Galilea järves ujudes kohtub ta aga 
toreda juudi rabiga ning saab sellest 

põgusast suhtlemisest taas rõõm- 
saks. Õnneks ikka tõesti vähe vaja! 

Järgmisel päeval seikleme Jeeriko 
kandis. Otsime üles Surmavarju oru 
(Wadi Oelt), mida arvatakse ole- 
vat Taaveti inspiratsiooniallikaks 
23. laulu loomisel. Soovin et võiksi- 
te kõik omal nahal kogeda ja näha 
selle paiga erakordsust! Tasub aeg 
maha võtta ning planeerida orus ja 
mägedel rändamiseks terve päeva. 

Praegu kasutavad beduiini karja- 
sed Wadi Oelt orgu Jeerikos käimi- 
seks. Ühel mäel kohtamegi lahket 
Josefit, kes muidu elab Jeerikos oma 
naise ja 6 lapsega, kuid karjatab siin 
Juuda mägedel kitsi ja lambaid. Ta 
pakub meile lahkelt kuuma teed 
ning Hans rõõmustab teda vastu ke- 
na salli ostmisega. 

Org, mille pikkus on ca 28 km, ül- 
latab aga veelgi oma saladustega. 
Kes on näinud ,, Sõrmuste isanda“ fil- 
me - Wadi Oelti vaatepilt meenutab 
midagi sarnast filmis olevale hald- 
jate lossile. Oru põhjast kõrguvast 
kaljuseinast eenduvad - piltilusad 
kaljusse raiutud kabelid ja lumma- 
vad aiad. See on St George kreeka- 
ortodoksi klooster, mida hinnatakse 
üheks maailma vanimaks kirikuks 
(rajatud 480 pKr). 

Wadi Oelt oruga paralleelselt lä- 
heb ka vana Rooma-aegne Jeruu- 
salemma ja Jeeriko vaheline tee. 
Ilmselt mõtles Jeesus sellesama tee 
peale, kui ta jutustas oma halastaja 
samaarlase 100. 

Kohtume oma oru-teekonnal mit- 
mete huvitavate inimestega, ena- 
masti Läänekalda araablastega. Üks 
sõbralik seltskond lähedalolevast 
Nabluse linnast kutsub meid oma 
lõkke äärde ja pakub värskelt tulel 
küpsetatud lambaliha ning pitaleibu. 
Keele viib alla! Täname südamest ja 
soovime üksteisele Salam Aleykum 
(rahu teile). Jeerikosse sõidu jätame 


Sirly ja Hans Lahi. 


aga hilise aja tõttu ära. Hüppame 
hoopis peegelsiledasse Soolamerre. 
Kuusirp sätendab taevas taamal kõr- 
guvate Moabi mägede kohal ning 
õhk pakatab sametisest sumedusest. 
Nii ilus, et hakkab valus... 

Oleme broneerinud ühe öö Ein 
Gedi Youth Hotelli, et võita rohkem 
aega kohapeal liikumiseks. Seekord 
leiame üles Soolamere põhjakaldale 
jääva Jeesuse arvatava ristimiskoha, 
Oasr el Yahud. Hansul ja Tarmol on 
seal Jumalaga oma lugu. 

Loomulikult ei saa seekordki jätta 
külastamata Masadat. Ärkame 04:30 
ning sõidame täielikus ööpimeduses 
mäejalamile. Kell 05:30 avatakse vä- 
rav ning looklev pealampidega inim- 
rivi hakkab vaikselt tõusma mäkke, 
vastu kohtumisele päikesega. 

Õhtupoolel oleme Wadi Davidi alli- 
katel, hingamisvetel. Kaks looduslik- 
ku mageveeallikat loovad keset Juu- 
da kõrbe kahe mäe vahele idüllilise 
ja rikkaliku loodusega maa-ala, Ein 
Gedi Rahvuspargi. Juudid armasta- 
vad seda paika. On see sellepärast, 
et siinsed koopad on olnud varju- 
paigaks armastatud kuningas Taa- 
vetile või on nad samamoodi nagu 
meiegi lummatud ajatust ilust, mis 
kaljude, koskede, looduslike bassei- 
nide, džunglilaadse veetaimestiku ja 
uudishimulike kaljumäkrade-kitsede 
sümbioosis tekib, teab vaid Jumal. 

Tänase päikeseloojanguga alga- 
vad Paasapühad ning meil on aeg 
tagasi pöörduda Eestimaale. 

Lehitraot (nägemiseni), Iisrael — 
»maa, mille eest hoolitseb Issand, 
su Jumal, millel alaliselt, aasta al- 
gusest aasta lõpuni viibivad Issan- 
da, su Jumala silmad“ (5Ms 11:12). 

Tänulikult 

SIRLY-+HANS, TARMO ja HELGI 


Foto: erakogust 


Ebenezer-konverents Tallinnas 


HELEN HAAS 


18. novembril toimus Tal- 
linna metodisti = kiriku 
hoones Ebenezer Estonia 
poolt organiseeritud kon- 
verents ,Iisrael aegade 
tähisena“, mis tõi kokku 
üle ootuste palju huvilisi 
üle kogu Eesti ja kauge- 
maltki. Peakõnelejaks oli 


Ebenezer - organisatsioo- 
ni üks rajajatest Steve 
Lightle USAst, kellega 


olid kaasas Põhjamaade 
ja Baltikumi juht Philip 
Holmberg ning misjonär 
Ake Walman Rootsist. 


Ebenezeri nimetus tuleb 1. Saamueli 
raamatust, kus kirjeldatakse Jumala 
võimsat abi võitluses vilistite vastu: 
prohvet ,,...Saamuel võttis ühe kivi 
ning asetas Mispa ja Seeni vahele, 
pani sellele nimeks Eben-Eeser ja 
ütles: , Siiani on Issand meid aida- 
nud!”“ (1Sm 7:12) Alates 1991. aas- 
tast on Ebenezeri operatsioon Exo- 
dus aidanud rohkem kui 150 000 
juudil Iisraelisse tagasi pöörduda. 
Ebenezeri peamine eesmärk ongi 
juutide abistamine kodumaale taga- 
sipöördumisel, millega konverentsil 


Ansambel ,,Keshet“. 


Ebenezeri 25. aastapäeva konve- 
rentsil Jeruusalemmas, jaanuaris 
2016, kus me kohtusime Stevega 
esmakordselt; peale tema etteastet 
ta palvetas meiega koos koos ja 
õnnistas meid, et see töö juutide 
heaks saaks algatatud ka Eesti- 
maal. Nii, et , kõik algab palvest!“. 


kutsuti ühinema ka Eestimaa krist- 
lasi. 

Steve Lightle jagas talle 1974. aas- 
tal antud nägemust juutide massili- 
sest tagasipöördumisest NL aladelt. 
See oli aeg, mil sel teemal ei räägi- 
tud avalikult isegi mitte Inglismaal. 
1980. aastatel, mil vastasseis USA ja 
NL vahel oli viimase piiri peal, tõstis 
Jumal üles kristlasi ja kogudusi juu- 
tide eest palvetama. Need olid ini- 
mesed, kes mõistsid, et nende saa- 
tus kristlastena on seotud juutide 
saatusega. Kui enne Jeesuse esimest 
tulekut valmistas talle prohvetlikult 


Steve Lightle kõnelemas metodisti 
kirikus. 


teed Ristija Johannes, siis Jeesuse 
teise tuleku prohvetlik ettevalmis- 
tus seisneb juutide tagasipöördumi- 
sel nende ajaloolisele kodumaale. 
Kogudus koges suurt vabanemist ja 
ärkamist just 1990. alguses — ajal, 
mil juutidel lubati NLst vabalt välja 
rännata. 

Sakussaare koguduse pastor 
Hans Lahi kohtus Steve Lightle'iga 
esimest korda 2016. aastal Jeruu- 
salemmas Ebenezeri 25. aastapäeva 
konverentsil ja sel ajal tekkis ka 
soov ta Eestisse kutsuda. Steve, kes 
ei olnud varem Baltimaades käinud, 
liitis Eesti külastamise hea meelega 
oma Põhjamaade ringreisiga. Soo- 
mest tulid saatjatena kaasa Ebe- 
nezer Soome juhid Outi ja Hannu 
Lyytikäinen. Lisaks konverentsil 
kõnelemisele andis Steve intervjuu 
nii TV 7le kui ka Pereraadiole. 

Konverentsil tutvustati ka Ebene- 
zeri sünnist ja teenistusest jutusta- 
vat, värskelt eesti keelde tõlgitud 
Gustav Schelleri raamatut ,Opera- 
tion Exodus. Prohveteeringud täi- 
tuvad.“ Raamatu tagaküljelt võib 
lugeda, et see on ,lugu julgusest, 
vaatamata kõigele vastuseisule. 
Parim tänapäeva näide usust“. Kui- 
võrd juutide tagasipöördumine nen- 
de ajaloolisele kodumaale ei ole su- 
gugi lõppenud, siis on see raamat 
julgustavaks lugemiseks igale krist- 
lasele. Raamatut on võimalik soeta- 
da Harta raamatupoest ja Logosest. 

Fotod: Hans Lahi 


JÕULU (M)EELNE 
MÕTISKLUS 


MEELI TANKLER, EMK Teoloogilise Seminari rektor 


Mõned pühad on justkui pühamad kui teised. Jõu- 
lupühad kuuluvad kohe kindlasti nende hulka. 
Oeldakse ju mõnikord, et eestlased on jõuluusku 
— paljude inimeste jaoks on see ainus aeg aastas, 
kus kirikutee jalge alla võetakse. Minu põlvkond 
mäletab veel aega, kus jõulupühi tähistatigi üksnes 
kirikutes ja kodudes — mitte kaubanduskeskus- 
tes ja meelelahutusasutustes, seda kõike suureks 


meediamulliks puhudes. 
00 


htpidi oli see ju ka kurva- 
võitu aeg: ei mingeid aasta 
pimedaimat aega valgusta- 


vaid tulukesi ega muud säravat ja 
käravat melu. Aga mõnikord tun- 
dub mulle, et jõulupühade ,lega- 
liseerimisega” oleks justkui mida- 
gi olulist kaotsi läinud. Kui tun- 
tud raadiohääl pakub sulle tõelise 
jõulumeeleolu tekitamise sildi all 
vabapääsmeid jõululaadale; kui 
toidupood esitab reklaamisõnumi 
pidulikul Halleluuja koori viisil; 
kui ,jõulutuurile” startivad lauljad 
innukalt kinnitavad, et ei maksa 
peljata liigset jõululaulude laulmist, 
sest nad esitavad pigem ikka ,omi 
häid lugusid” — siis on miski jõulu- 
pühade olemuses tasakaalust välja 
läinud. Tõeline sisu oleks justkui 
puudu. 

Ometi ei takista see kõik Sinul 
ja minul kristlastena jõulupühade- 


le teistmoodi vastu minna. Võime 
iseendale ja oma sõpradele mitmel 
moel meelde tuletada, et valmis- 
tume tähistama Kristuse sündimi- 
se tähtpäeva. Võime vastukaaluks 
välisele melule keskenduda Anna 
Haava üleskutsele panna oma 
südames kõik küünlad põlema ja 
ehtida hinge taevarahuga. Võime 
uuesti enda jaoks avastada põlvest 
põlve lauldud jõululaulude aegu- 
matu poeesia ja vaimuliku sõnumi 
sügavuse. Kas saaks veel lihtsamalt 
ja selgemalt edasi anda prohveti- 
kuulutust kui sõnadega: , Mu arm- 
sast roosikesest Jesaja kuulutas. 
Ta sündis puhtast neitsist, Mariast 
Petlemmas. Nii oli Isa nõu.” 

Samas elame individualistlikus 
maailmas, kus igaüks sulgub ene- 
sesse ja sageli isegi oma otseseid 
naabreid enam nimepidi (või ka 
nägupidi) ei tunne. Seetõttu ole- 


me minetanud oskuse (ja võibolla 
ka tahtmise) jõulusõnumit kaas- 
inimestega jagada. Ma mõtlen siin 
PÄRIS jõulusõnumit, mitte pipar- 
koogiretsepte või originaalseid kin- 
gisoovitusi või ehk hoopis jõulu- 
tüdimust. Minu küsimus täna on 
lihtne: kas ja kuidas sina ja mina 
sel jõuluajal saaksime viia kaas- 
inimesteni sõnumi Jumala piiritust 
armastusest inimkonna vastu? Nii 
suurest armastusest, et ta oli sel- 
le nimel valmis oma ainusündi- 
nud Poja abitu vastsündinud lapse 
kujul päris tavaliste inimeste kätes- 
se usaldama. Kui Jumal otsustas 
Jeesuse inimlapse kujul meie kes- 
kele saata, vajas see vastsündinud 
laps maiseid vanemaid ja katust 
pea kohale. Sündimise hetkel Pet- 
lemmas olid hoolitsevad vanemad 
tema jaoks tõepoolest olemas - küll 
aga puudus tal kodu. Veel mõnda 
aega pärast sündigi, sest kuigi ena- 
mik inimesi erilise lapsukese sündi 
tähelegi ei pannud, tekkis kuningal 
ometi hirm võimaliku troonipreten- 
dendi ees. Kas pole kummaline, et 
tänapäeva terminites oli vastsün- 
dinud Jumala Poeg oma maist elu 
alustades sisuliselt põgenik? Jumal 
oleks võinud ju üleloomulikul viisil 
teda kaitsta, aga ta valis teise tee. 
Inimeseks saanud Jumala Poeg oli- 
gi kõiges antud inimeste hoole alla. 
Ja niisamuti on inimeste hoole alla 


22 KODUTEEL 4/2017 


antud sõnumi levitamine Jumala 
Pojast, kes kord tuli — ja kunagi 
tuleb taas. See sõnum tuleb kõi- 
gepealt iseendast üles leida ja 
alles siis saame seda kaasinimes- 
tega jagada. 

See kõik paneb mind jõulu- 
pühade eel mõtlema oma äsja 
igavikku lahkunud emale. Tema 
jaoks oli advendiaeg ehk veel eri- 
lisemgi kui pühad ise, eriti vii- 
mastel aastatel, kui ta oli juba 
kõrges eas. Kõigepealt jõuludeks 
valmistumine iseeneses: väikeste 
jõuluootuse märkide paika sead- 
mine kogu suures tühjaks jäänud 
majas. Siia kuulus kuuseoks vas- 
tavalt ühe, kahe ja kolme ja nelja 
küünlaga; lapselaste aastate eest 
valmistatud jõulukaunistuste elu- 
toa akendele riputamine; tasapisi 
jõululinaga kaetud lauale kogu- 
nevate jõulukaartide lugemine. 
Aga sellest lähtus jõulusõnumi 
väljapoole jagamine oma võima- 
luste piires: pühendunud ja sisu- 
liselt läbimõeldud jõulukaartide 
kirjutamine, eakate jõululõuna 
lauakaartide kujundamine, mida 
ta juba aastaid oli oma missioo- 
niks pidanud. Ja kui jõulupühad 
viimaks kätte jõudsid, pidas ema 
telefonitsi meeles tervet hulka ini- 
mesi, kelle jaoks tema kõned olid 
olulised ja oodatud. 

Kas sulle tuleb meelde keegi, 
kellega sa pole pikka aega suhel- 
nud - kes võiks ehk rõõmustada 
jõuluajal sinu telefonikõne üle? 
Kas sulle tuleb meelde keegi, kes 
on justkui võõraks ja kaugeks jää- 
nud? Jõuluaeg on hea neutraalne 
võimalus jõulukaart posti panna. 
Sest postiteenistus toimib jätku- 
valt, isegi näoraamatu ja muude 
kiirete suhtlemisvahendite ajas- 
tul, ja inimesed õpivad tasapisi 
jälle postiga saabunud kirjade- 
kaartide üle rõõmustama. Eriti 
kui kaardil on midagi enamat kui 
»Häid pühi!”. Siin on Sinu lihtne 
võimalus tõelist jõulurõõmusõnu- 
mit edasi anda. Ja miks mitte 
ka mõne naabri uksele koputada, 
piparkoogitaldrik või küünal üle 
anda ja õnnistust soovida — tule- 
tades meelde, et on Kristuse sün- 
dimise püha. [| 


Jeesuse nime 


päästev vägi 


-ndatel aastatel külastasin korduvalt usklikku õde 
Tõstamaal. Ühel sellisel külastusreisil kuulsin kurba 
lugu, et keegi kohalik mees oli haigestunud vähki ja 


ta seisund oli selline, mille kohta arstid öelnud: ,Ta ei või enam üle kolme 
päeva elada.” Ihu oli lagunemas, aga hing nagu poleks saanud lahkuda. 

Kui õde haiget viimasel korral külastas, oli too öelnud: , Mul on kohuta- 
vad valud ihus, aga veel suurem vaev on hinges.” Õde oli saatnud tema eest 
palvesoove mitmesse Pärnu ja Tallinna kogudusse, aga meest külastada ei 
lubanud ta naine enam ühelgi usklikul. Usklikud sõbrad mõtlesid välja, et 
ehk naine laseb sisse kaugemalt tulnu. Selleks olin mina. 

Tervitades ütles mu saatja: »Üks usklik õde on tulnud Tallinnast ja tahaks 
haiget külastada.” — ,Ei meil ole tarvis mingeid valeusklikke,” oli naise 
kiire vastus. (Tema ise oli õigeusu kiriku liige.) Niikaua, kui naised õues 
veel rahustavalt ja lepitavalt rääkisid, tõusis minus sisemine kisendamine 
Jumala poole: , Issand, mida pean tegema selle nii raskes olukorras viibiva 
hinge heaks?!” 

Sealsamas äkki saabuski vastus — perenaine pöördus korraks minu poole, 
näitas käega maja ukse suunas ja ütles: , No, eks minge, kui tahate. Rääkida 
te temaga enam nagunii ei saa, ta on juba kaks päeva meelemärkuseta.” 

Suur rõõm tulvas mu südamesse. Issand oli ukse avanud. Tänasin ja 
astusin viibimata sisse. Madal talutuba, voodis hingeldav mees, nägu hall, 
ebatavaliselt tume, silmad pooleldi kinni, pilk klaasistunud nagu surnul. 

Katsusin ta rinnale risti asetatud käsi — need olid soojad. 

Äkki langes Jumala vägi alla kirjeldamatu võimsusega — see oli ääretu 
armastuse ja kaastunde jõud, miski, mis ei olnud minust, aga mis neil hetkil 
mind täitis. Hõikasin haigele valju häälega: , Hüüdke appi Jeesust! Tema 
võib teid veel päästa!” Siis palusin, et Jumala päästev arm talle osaks saaks. 
Taevased väed täitsid tuntavalt kogu ruumi. Jälle hüüdsin haigele neidsa- 
mu sõnu ja jälle palvetasin, asetades ühe käe ta laubale, teise ta risti rinnale 
asetatud kätele — ja siis see sündis — üks minu elu imelisemaid kogemusi — 
mehe huuled avanesid põhjatult sügavaks hingetõmbeks ja ta suust kostis 
üksainus sõna: ,Jeesus!” See tuli kuskilt tohutust sügavikust, see mahutas 
endasse kogu ta jõu tagavara. Siis sulgusid huuled ja imelik tõmblus liikus 
üle ta näo — vabanemise naeratus. Olin ülimalt rõõmus ja tänulik. Teadsin, 
et ta on päästetud. Nüüd võis ta hing lahkuda, ta oli armu saanud. 

Mõne tunni pärast vabastas Issand ta ka sellest paljukannatanud ihust. 

Koguduste ja usklike sõprade palved olid vastatud. Au Jumalale! 

AINO HENNO, 
Tallinna kogudus 


“Sest Jumala 
[(31.e) IT) 
[411 £5) 2] 
taevast alla 


Imelist 
TEE 
EE EGA 
õnnistatud 
Uut Aastat! 


ja annab 
EMME 


elu.” 
Jh 6:33 


soovib 
Avatud Piibli Ühing 

TUNNISTUS 


Pidage meeles oma juhatajaid, kes teile on 

rääkinud Jumala sõna; pidades silmas nende 

elukäigu lõppu, võtke eeskujuks nende usk! 
Heebrealastele 13:7 


änuga südames meenutame ustavat 

Jumala sulast, EMK superintendenti 

ja kauaaegset EMK Tallinna kogu- 
duse pastorit Hugo Oengot (12.12.1907- 
10.12.1978), kelle sünnist möödub detsemb- 
rikuus 110 ning Surmast 39 aastat. Vend 
Oengo on kindlalt nende EMK usukangelaste 
hulgas, kes on pidanud kannatama tagakiusu 
seetõttu, et oli kuulekas ja jäi ustavaks Juma- 
la kutsele oma elus kuni lõpuni. 

Vanemad on mulle jutustanud, kuidas varsti 
peale minu sündi paari-kolme nädalase imi- 
kuna põdesin rasket sooltepõletikku. Mind 
viidi haiglasse, raviti ning lõpuks saadeti 
koju, arstid olid võimetud mind abistama. 


Hugo Oengo 


12. detsember 1907—10. detsember 1978 
Superintendent aastail 1974-1978 


Hugo Oengo (passi järgi Hugo Arnold Öngo-Oengo) 
sündis oma vanemate kaheksanda lapsena Haapsalus. 
Isa Gustav oli hiidlasest kaugsõidukapten, ema Helene, 
pärit samuti Hiiumaalt, oli kodune ja kasvatas lapsi. 
Hugo Oengo sai usklikuks 17aastaselt Haapsalus. 1924. 
aastal sai temast Haapsalu koguduse ja noorteühingu 
Epworth Liiga liige. 1926. aastal lõpetas ta Haapsalu 
gümnaasiumi cum laude. Samal aastal asus õppima 
Tallinna Kõrgemasse Tehnikumi, mille lõpetas 1932. 
aastal, omandanud inseneri kvalifikatsiooni ehituse 
erialal. Tema valdkonda kuulusid sillad, teed ja hüdro- 
tehnilised ehitused. Oengo tegi erialaselt ligi 22 aastat 
viljakat koostööd tunnustatud ehitusteadlase Ottomar 
Maddisoniga. 1934. aastal oli ta juba Tallinna kogu- 
duse ilmikjutlustaja, samuti Epworth Liiga juhataja ja 
Noorte Ühingute Liidu juhatuse liige. Seoses Tallinna 
Kõrgema Tehnikumi likvideerimisega aastal 1934 viidi 
insener Oengo üle abijõuna Tartu Ülikooli tehnikatea- 
duskonda, kus töötas kuni 1936. aasta suveni. Tartus 
jätkas ta tööd ka vaimulikuna ja määrati 1935. aasta 
septembris Tartu II metodistikoguduse vanema asetäit- 
jaks, ühtlasi ka EMK kirikuvalitsuse liikmeks. 1936. 
aasta augustis asus Oengo tööle äsjaavatud Tallinna 
Tehnikaülikooli, kus töötas instruktor- assistendina. 
Täiendas oma teadmisi ja sai 1937. aasta jaanuaris cum 
laude inseneridiplomi tööstus- ja tsiviilehituse erialal. 

Arst ütles isale, et nemad last ravida ei suu- 
da ja see haigus võib korduda kuni 7-aasta- 
seks saamiseni. Peale haiglast kojusaamist 
läks minu tervis halvemaks, kui oli haiglasse 
minnes. Isa ja ema kutsusid venna Oengo, 
kes minu pärast palvetas. 4-5 päevaga tegi 
Jumal ime ja minu tervis sai korda ja haigus 
ei ole senini kordunud. 

Olgu Jumal kiidetud venna Oengo elu ja töö 
eest ning nende paljude eest, kes on kogenud 
Issanda tervendust ja päästet tema teenimis- 
töö läbi! 

Tänutundes, 
EMK superintendent TAAVI HOLLMAN 


Fotod: arhiiv 


1937—1939 viibis ta stipendiaadina Zürichis, kus valmis 
tema doktoritöö raudbetooni alal, kuid puhkenud sõja 
tõttu jäi kaitsmine ära. Oengo oli sihikindel ja hiljem, 
aastail 1944-1946, kirjutas ta uue väitekirja tugevus- 
õpetuse alal, mille kaitsmise järel omistati talle Tallinna 
Polütehnilises Instituudis tehnikateaduste kandidaadi 
kraad. 1939. aasta suvel ordineeriti diakoniks ja mää- 
rati teenima Tallinna II metodistikogudust, kus sai olla 
kuni Nõukogude mobilisatsioonini 27. juulil 1941. 

Kuni 9. oktoobrini 1944 oli ta kodumaast lahutatud. 
Algul töötas rasketes tingimustes Sverdlovski oblastis 
ehituspataljonis, ent 26. märtsil 1942 arvati eriteadlas- 
te reservi ja asus õppejõuna tööle Sverdlovskis S. M. 
Kirovi nimelises Uurali Tööstuse Instituudis. Pärast 
kodumaale tagasipöördumist jätkas tööd Tallinna 
koguduses, mis ühendas endiste I ja II metodistikogu- 
duse liikmeid ning mille eesotsas oli kogudusevanem 
Aleksander Kuum. Samal ajal töötas ta Tallinna Polü- 
tehnilises Instituudis professorina kuni juulini 1948, 


mil vallandati usulise tagakiusu käigus. 
Pärast seda sai Oengo põhitöökohaks 
Eesti Teaduste Akadeemia, kus ta oli 
varem töötanud kohakaasluse alusel. 
Kuid peagi jõudis tagakius ka sinna ja 
ta vallandati 1950. aasta märtsis, sest 
oli keeldunud omal soovil lahkumast. 
Hiljem töötas ta veel mitmetel vastutus- 
rikastel ametikohtadel, kus tema oskusi 
ja teadmisi kõrgelt hinnati. Vend Alek- 
sander Kuuma viibimise ajal Siberis 
(1952-1956) pidi Hugo Oengo üksinda 
juhtima Tallinna metodisti kogudust, 
kuid pärast Kuuma naasmist kodu- 
maale jätkati jälle üheskoos õnnistusri- 
kast tööd. 1974. aastast alates oli Hugo 
Oengo EMK superintendent; 1976. aas- 
tal valiti ta Metodisti Maailmanõukogu 
Eksekutiivkomitee liikmeks. 1933. aasta 
nelipühi laupäeval õnnistati tema abielu 
Selma Uuetoaga Tallinna metodisti kiri- 
kus Veerenni tänaval. Peres kasvas üles 
tütar Helgi. 1973. aastal kutsuti abikaa- 
sa Selma igavikku. 17. juunil 1975 abiel- 
lus Hugo Oengo Liis Ploomiga. 

Hugo Oengo kutsuti igavikku 10. det- 
sembril 1978 ja maeti Tallinna Rahumäe 
kalmistule. 

Ülesvõte Hugo Oengu jutluse konspek- 
tist ja ülestähendustest, mida ta on 
teinud 1960-ndate aastate algul peetud 
jutlustest. 

Oengo jutluste salvestisi saab kuula- 
ta aadressil: http://echo.planet.ee/vv/. 
sealt edasi klõpsa ,autor“ ja siis otsi 
Hugo Oengo. 


Jätkub Eesti Metodisti - id 
AA ö ta F- si - 
kiriku ajalugu. Sündmused - tj) fe 
aastatel 1926-1948. vai i 
11 
1927 suvi Asutatakse Tallinn-Kopli ehk S-—4 


Tallinna II metodisti kogudus. 


1928 28. oktoober Pühitsetakse Torgu metodisti kirik. 
Torgu kirik algusaegadel. 


1928 9. detsember Pühitsetakse Tõlluste (end. Püha) metodisti palvela. 


1929 25. august Pühitsetakse Rakvere metodisti kirik. 
Rakvere kirik algusaegadel. 


1930 Asutatakse Tartu koguduse Puka osakond. 
Puka kirikalgusaegadel. 


1930 10. märts Asutatakse Viljandi metodisti kogudus. 


1931 1. märts Asutatakse Tartu Karskusseltsi ,Sinine Rist“ 
juurde Tartu II kogudus. 


1932 15. mai Pühitsetakse Kõrkvere (endine Pöide) metodisti kirik. 


1933 4. oktoober - Pühitsetakse Narva metodisti koguduse saal 
raekoja kõrval. 


1934 8. aprill Asutatakse Paide metodisti kogudus. 

1935 27. jaanuar - Pühitsetakse Tallinn-Kopli Petlemma palvela. 

1935 20. oktoober - Pühitsetakse Reeküla metodisti kirik. 

1937 20. juuni Pühitsetakse Puka metodisti kirik. 

1938 30. jaanuar - Pühitsetakse Paide metodisti kirik. 

1941 5. juuli Jaan Jaagupsoo sureb märtrina. 

1942 9. september Martin Prikask sureb märtrina. 

1942 21. september Peeter Häng sureb märtrina. 

1942 30. september Vassili Prii sureb märtrina. 

1944 9. märts Tallinna märtsipommitamises hävib Tallinna 
metodisti kirik Veerenni tänaval. 
Hävinud Veerenni tänava kirik. 

1948 juuli Hugo Oengo vallandatakse NSVL kõrgema hariduse 
ministri asetäitja käskkirjaga Polütehnilise Instituudi 
õppejõu kohalt kui mittesobiv. 


Ta osutub kõlbmatuks ainult selle tõttu, et ta on usklik 
ja töötab kaasa seadusega lubatud usuühingus... 


2017. aastal on Eesti Metodisti Kirikus mitmeid 
UMMAÄRGUSI TÄHTPÄEVI: 


EMK tegevuse 110. aastapäev; usumärtrite Prikaski, 
Hängi, Prii surmast 75 aastat; Hugo Oengo sünnist 110. 
aastat; Karl Kuuma sünnist 150 ja surmast 85 aastat. 
Vaata rohkem ajalugu veebileheküljel aadressiga: 
www.emk.vo0g.com 


| kak AVA, 


Noorte sügislaager 


20.-22.oktoobril toimus noorte 
sügislaager ,Rajalt maas“, kus osa- 
lesid metodisti noored erinevatest 
kogudustest üle Eesti. 


>>o0oeo>%" 


Olime rõõmsad, et meie hulgas oli 
koos ligi 40 noort Reekülast, Pär- 
nust, Tallinnas, Tartust, Viitkalt, 
Võrust, Räpinast ja Tapalt. Noor- 
tetoimkonnal oli suur rõõm veeta 
kolm päeva koos noortega, kes igat- 
sesid saada enam teada Jumalast, 
Tema teest ning sellest, kuidas meie 
võime olla Talle ustavad. Meid tee- 
nisid sõnaga Joel Aulis, Johanna- 
Margret Ojaots, Riine Tiirik, Mare- 
ta Elisabeth Nõmme, Karl Martin 

Ventsel ning lõputeenistusel meie 
superintendent Taavi Hollman, kes 
jagas noortele ka armulauda. Lisaks 
olid meil laagris abiks Ele ja Tanel 
Paju, kes olid koos toimkonnaga 
noorte jaoks olemas, valmis nende- 
ga rääkima, nende eest palvetama 
ning ka lahedalt aega veetma. 

See laager oli viimane kord ka ühe- 
le meie pikaaegsele toimkonna 
liikmele, kes on otsustanud edasi 
liikuda ning otsida, mis Jumalal 


talle varuks on. Oleme südamest 
tänulikud, et Riine Tiirik on aas- 
taid panustanud meie ettevõtmis- 
tesse ning teeninud noori alandliku 
südamega. 
Oleme Jumalale siiralt tänulikud 
selle eesõiguse eest teenida meie 
kiriku noori, et nad võiksid olla 
tugevad usus ning ehitada üles 
Jumala kuningriiki. 
GRETE LEPA, 
EMK Noortetoimkond 


«MUNE 


Tunnistus 


Võtsime sel aastal ka Pärnu noor- 
tega osa Nuutsaku puhkekeskuses 
toimunud EMK noorte sügislaag- 
rist. 

Mõtiskledes kõige üle, mis toi- 
mub ümberringi maailmas, mõt- 
lesin laagris olles: , Kes teeb üle- 
kohut, tehku veel enam ülekohut, 
ning kes on rüve, saagu veelgi 
rüvedamaks! Õige tehku veel enam 
õigust ning püha pühitsegu ennast 
veel enam!“ (Ilm 22:11). Või oma 
sõnadega öeldes — kui kuri läheb 
kurjemaks, siis peab püha saama 
veelgi pühamaks. 

Laagri ajal, kui ma vaatasin kõi- 
ki neid noori, kes olid siia tulnud, 
pean ütlema, et ma ei ole vist ühes- 
ki varasemas EMK noortelaagris 
näinud nii pühendunud noori kui 
selles. Kujutage ette laagrit, kus 
noored teevad oma märkmikutesse 
märkmeid, kus nad lappavad ja 
otsivad kirjakohti Piiblist, kus nad 
tähelepanelikult kuulavad, mida 
neile räägitakse, kus nad laulavad 
südamest ülistust Jumalale, kus 
nad lähevad eestpalvele ja koge- 
vad Jumalat, kus nad põlvitavad 
alandlikult Jumala ees ning kus 


nad loevad kõva ja selge häälega 


armulaualiturgia teksti. Just kõike 
seda võiski näha selle aasta EMK 
noorte sügislaagris. 

Seda oli lihtsalt võrratu vaadata. 
Kas see ei räägi meile mitte sellest, 
et see, mis on püha, muutub püha- 
maks? Tundub, et see tõesti on nii. 
Ja seejuures tundub, et see, mis on 
püha, muutub ka järjest ihaldus- 
väärsemaks. 

Sel aastal osalesid meie kiriku 
noorte sügislaagris ka Tartu kogu- 
duse noored. 6 noort — 3 tüdrukut 


ja 3 poissi — tõi laagrisse kohapeale 


Nädalalõpp perega noortelaagris 


Need harvad nädalalõpud, mida saame koos perega veeta, on kulla hinna- 
ga, ning tihti tulnud kompromisside ja palvete tulemusena. Meie tihedas 
graafikus avastasime üllatusena, et sel korral ei olegi vaja võidelda ja 
seda suurem oli rõõm. Ka poisid igatsesid ja soovisid korvpallilaagritele 
vahelduseks jõuda noortelaagrisse, et olla kristlikus õhkkonnas. Noorte- 
toimkond oli meid kutsunud, et me võiksime olla olemas ning toetada, 
teenida palves ja Tanel juhtida poiste Wesley-gruppi. Noortelaager nagu 
ikka: mõnusad mängud, palju nalja, loengud, vestlusgrupid, hea toit, ühi- 
sed tegevused, kuid sel korral jättis kõige sügavama emotsiooni laupäeva- 
õhtune palve- ja ülistusõhtu, kus saime koos toimkonnaga teenida noori 
eestpalves. See õhtu näitas, et noored on janused Jumala järele, muutuste 
järele enda ja oma sõprade-lähedaste eludes. Nad on valmis tulema oma 
mugavusest välja, et teha enamat. Ei mäletagi, kuna viimati sai oldud pal- 
vekoosolekul, kus 90% osalejatest tuleb eestpalvele ning 50% osalejatest 
on poisid. Me elame põnevas ajas ja seda suurem on igatsus me südames: 
Vähem mind ja rohkem Jeesust! Mingil hetkel julgesime selle lausa välja 
öelda: see on ju unistuste nädalalõpp koos perega — noorte keskel, loo- 
duslikult kaunis kohas ja erilises õhkkonnas. 

Poisid võtsid selle kokku lühidalt: Sel nädalalõpul kogesime, et Jumal 
on kohal. Kõik olid janused Jumala järgi, hea oli koos ülistada, Wes- 
ley-grupis arutleda ning veeta aega koos sõpradega. 

ELE ja TANEL ning PHIL-BENJAMIN ja DANIEL PAJU 
EMK Räpina kogudus 


pastor Priit Tamm isiklikult. Seda 
kõike mõnes mõttes tänu meie Pär- 
nu koguduse noortele, kes käisid 
paar kuud tagasi Tartus abiks seo- 
ses lastetööga ning said tuttavaks 
sealsete uus põlvkonna pealekas- 
vanud noortega. Sealt tagasi tulles 
rääkisid nad Tartu koguduse noor- 
test ja minu küsimus oli esmalt: 
»kas Tartus on noored või?“. Pärnu 
ja Tartu noorte vahel olid tekki- 
nud soojad sõprussuhted ning laag- 
ri saabudes mõtlesime neid perso- 
naalselt EMK noortelaagrisse kut- 
suda, mida me ka tegime. Teades, 
et Tartus pole aastaid olnud noori, 
kes oleksid ka meie noortelaagrites 
käinud, siis oli suur rõõm ja õnnis- 
tus näha laagris meie seas Tar- 
tu koguduse uue põlvkonna noori. 
Tõesti tänu Jumalale Tartu Püha 
Luuka koguduse noorte eest ja sel- 
le töö eest seal koguduses! Tänu 
Jumalale ka kogu laagri eest, kus 
me saime kõik koos olla, mis kosu- 
tas meid ja ehitas üles meie noori. 
Ning tänu Jumalale nende pühen- 
dunud noorte südamete eest, kes 
tõeliselt otsivad ja igatsevad tunda 
Jumalat! 


JOHANNA-MARGRET OJAOTS 
Pärnu Agape koguduse noortejuht 

Fotod: noortetoimkond 


Hoia enda hooleks 


antud vara ... 


24. oktoobril tähistasid Merle ja Taavi Hollman 
hõbepulma- ning 8. novembril Velli ja Matti Hollman 
kuldpulmapäeva. Neid pidulikke sündmusi tähistati 
üheskoos tänuteenistusega 1. novembril Mere pst. 
3 kirikus, kus 50 aastat tagasi toimus Velli ja Matti 
laulatus. Siinkohal avaldame Olav Pärnametsa tervi- 
tussõnumi kuld- ja hõbepaarile. 


Mulle on meelde jäänud Piibli Rir- 
jakoht, millega teid, Velli ja Mat- 
ti, tervitas teie pulmapeol Kärdlas 
kohalik baptistikoguduse pastor: 
»Oh Timoteos! Hoia enda hooleks 
antud vara ...“ (ITm 6:20a). 2Tm 
1:14 ütleb: ,Kaunist, sinu hooleks 
usaldatud vara hoia Püha Vaimu 
läbi, mis meis elab.“ The Amplified 
Bible tõlgib seda: ,Valva ja hoia suu- 
rima hoolega kallihinnalist ja imeli- 
selt saadud andi, mis on usaldatud 
sulle, Püha Vaimu abiga, kes teeb 
oma kodu meis.“ 

Siin kirjakohas on jutt kallisvara- 
dest, mida ja keda Jumal on usalda- 
nud oma ustavate hoolde. Kas nen- 
de hulka kuulub ka naine? Pühaki- 
ri ei jäta siin ruumi kahtlemiseks: 
»Tubli naine on palju enam väärt kui 
pärlid“ — sellega on öeldud, et pal- 
ju enam väärt kui kõige kallimaks 
peetav maine vara. Kes leiab tema? 


Kuldpulmapaar Matti ja Velli Hollman. 
Taga vasakult lapsed Marti, Taavi ja Liivi. 

Meie ees on täna kaks tubli meest, 
kes võivad öelda: , Meie leidsime!“ 
Ja kui pisut järele mõelda, siis võiks 
öelda, et eks need varandused leid- 
sid natuke meid ka. 

Varsti hakkas Taevaisa Mattile 
ja Vellile kallisvara juurde lisama. 
Neile pandi nimedeks Taavi, Liivi 
ja Marti. Aastad möödusid ja hea 
Issand usaldas järjest rohkem oma 
kallisvara nii Matti kui ka Taavi 
hoolde. Mattile koguduse juhatu- 
se esimehe ülesannetes, Taavile nii 
abikaasa, pereisa, koguduse kui ka 
kiriku karjase ülesannetes. Palju 
kõrgehinnalist Issanda vara. Matti, 
kuidas sa küll oled suutnud hoida 
hoolega oma kaasat, lapsi ja kogu- 
duse majapidamist? Taavi, kuidas 
sa küll oled suutnud hoida hoolega 
Merlet, Eliisabetti, Hannat, Naata- 
nit, Rahelit ja Taavetit, kogudust ja 
kirikut? 


Hõbepulmapaar Taavi ja Merle (keskel) lastega. Taga vasakult lapsed Naatan, 


Usun, et olete kuulda võtnud 
apostel Pauluse nõuannet: , Seda 
kallisvara, mis su hoolde on usal- 
datud, hoia Püha Vaimu abiga, Kes 
meis elab. Püha Vaimu abiga — väe, 
armastuse ja mõistlikkuse Vaimu 
helde abiga. Loodan kindlasti, et 
järelejäänud osa teekonnast te jät- 
kate samal kursil. 


Armastusega teie OLAV ja URVE. 
1. novembril, Kõigi Pühakute Päe- 
val 2017 Mere pst. kirikus. 


PALJU ÕNNE JA ÕNNISTUST 
KULD- JA HÕBEPULMAPAARILE! 


ä A. > 


Rahel, Hanna, Eliisabet, Eliisabeti abikaasa Mihkel ja ees seisab Taavet. 


Fotod: perekonna arhiivist 


Tartu tegemised 


Tartu Püha Luuka koguduse las- 
te- ja noortetöö toimub sel aastal 
kolmes rühmas. Üle mitme aasta on 
meil taas väikesi pühapäevakooli- 
lapsi vanuses 2-4 a. Kõige pisemad 
käivad koos jumalateenistuse ajal ja 
nendega teevad tunde õpetajad Rai- 
ni ja Jane. 

Keskmine vanus ehk juuniorid vanu- 
ses 9-12 a kohtuvad pärast juma- 
lateenistust. Nende õpetajateks on 
Helika ja Jana. 

Kõige suuremad ehk meie noored 
käivad sel aastal koos leeritunnis, 
mis toimub samuti pärast jumalatee- 
nistust ja mida viib läbi meie pastor 
Priit Tamm. Leeritund ei ole tavaline 


LASTETÖÖST MEIL JA MUJAL 


igav loeng, vaid alati saab ka mida- 
gi ise aktiivselt teha, mängida ja 
kindlasti ise kaasa lüüa. Meie noor- 
te konfirmatsioon toimub nelipühal, 
20. mail. Leeritundides valmistuvad 
noored tunnistama oma usku ja kin- 
nitama ristimises nende eest antud 
tõotusi. Noortel jagub tegevust ka 
muul ajal — vt. pildil meie tublid 
noored koos mõnede täiskasvanute- 
ga aitamas meie koguduse liikmeid 
Ernsti ja Eevit puude ladumisel. 
Detsembris jagub tegevust nii suur- 
tel kui väikestel. Lisaks tavapäraste- 
le tundidele valmistume heategevus- 
likuks advendilaadaks ja harjutame 
jõulunäidendit. 
Jana Tamm, 
Tatu Püha Luuka kogudus 


Sõbrapäev Tartus 


23. septembril toimus Tartu Püha Luuka koguduses SÕBRAPÄEV, kuhu 
lisaks korraldajatele oli kogunenud ca 25 Tartu noort. Päev oli jagatud 
temaatilistesse plokkidesse, kus nii väikesed kui ka suured said teadmisi 
Jumalast nii üheskoos kui ka eraldi vanusegruppides. 

Üheskoos mängiti lauamängu, kus lapsed olid ise nuppudeks, tehti draa- 


masid, katseid ja saadi osa piibliloost. Päeva lõpetas ühine söömaaeg. 
Päeva lõpuks otsustas üks noor teha otsuse Jumala kasuks. 
Ürituse korraldas EMK lastetöö toimkond + Matri Joosua koostöös Tartu 


pühapäevakooliõpetajatega. 


EGLE HOLLMAN, EMK lastetöö koordinaator 


Pildil on killuke ühest tunnist, kus 
lapsed näitasid, kui ilusaks on Jumal 
maailma loonud. 


Reeküla koguduses 


Sellest sügisest oleme pühapäeva- 
koolis alustanud lastele õpetamist 
piiblilugude algusest ehk maailma 
loomisest. Pühapäevast pühapäe- 
va on lapsed saanud uusi teadmisi 
Jumala loomingust ja saanud ka ise 
kogeda loomise imet. Nimelt oleme 
ühistööna meisterdanud pildi Juma- 
la loomingust (vaata pilti). Lapsed 
on Õppinud tundma ja usaldama 
Jumalat nii väikeses kui suures. 
Mõned näited: kui pühapäeval Urve 


rääkis lastejutluses palvetelefonist, 
siis lapsed rääkisid palvetelefonist 
ka oma sõpradele; samuti palveta- 
vad lapsed, et lugemine paremini 
välja tuleks või oma kassi pärast, 
kes oli kadunud või tervise ja hirmu- 
de pärast jne.... 
Oluline on mitte unustada, et oleme 
Jumala looming ning ta hoolib ja 
armastab nii väikeseid kui suuri. 
Õnnistusi! REELIKA MURD, 
Reeküla kogudus 


Lastetöö koolitus 


EMK lastetöö toimkonna poolt kor- 
raldatatud ,, Avaliku esinemise“ koo- 
litus toimus 28. oktoobril Tallinna 
koguduse majas. Avaliku esinemi- 
sega puutub mingil hetkel kokku 
iga inimene, mitte ainult õpetaja, 
seetõttu õpitigi üheskoos, kuidas eri 
elusituatsioone puudutavaid kõnesid 


koostada ja esitada neid veenvalt, 
struktureeritult ja publikule naudi- 
tavalt. 

Koolitusel osales 18 inimest üle 
Eesti. Esinemisjulgust arendati läbi 
mängude, diskussioonide ja erineva- 
te ülesannete. 


EGLE HOLLMAN 
EMK lastetöö koordinaator 

Fotod: Tartu kogudus 


Foto: Reeküla kogudus 


LASTETÖÖST MEIL JA MUJAL 


Fotod: Sirjeli Tombak 


Lastetöö tegemistest Tallinna 


Ühine eesti-vene lastega pühapäevakooli tund. 


Lastetöös on sügisel olnud tegusad ajad. Pühapäeva- 
koolis on toimunud erinevaid ja vahvaid tunde. Esile- 
tõstmist väärib novembrikuu kolmandal pühapäeval 
toimunud pühapäevakoolitund koos vene koguduse 
pühapäevakooliga. Idee teha lastele pühapäevakooli- 
tund koos vene koguduse lastega sai alguse sellest, et 


koguduses 


just sel pühapäeval toimus ühisjumalateenistus. Tunni 
sisu eest vastutasid vene koguduse pühapäevakoolitöö 
tegijad. Sõnum Joona loo põhjal oli eraldi nii vene kui 
eesti keeles, aga teised tegevused sel hommikul olid 
gruppides; koos olid nii eesti kui vene keelt kõnelevad 
lapsed. Suur tänu kõigile, kes ühistunnis kaasa aitasid! 
Piiblist teada/tuntud Joona loo läbi aga selgitati ja õpe- 
tati lastele, kui palju Jumal meist igaühest hoolib ning 
et ükskõik kus me oleme, teab Jumal seda alati. Tunni 
tegevustest veel täpsemalt: lapsed said omavahel tutvu- 
da ja pisitasa sõprussuhteid luua, koos laulda, mängida, 
meisterdada, kuulda misjonisõnumit ja keemiakatsete 
jälgimise kaudu ka arusaamise, kuidas Jeesus saab 
puhastada patust ja anda inimesele uue puhta südame. 
Pühapäevakoolis on tõesti vahva; hea on olla Jumala- 
ga sõber ning õppida Teda veelgi enam tundma. Parim 
on see, kui su süda kuulub Kristusele ja oled Temaga 
koos alati! Joona lugu tuletab ka meile, täiskasvanutele 
meelde, kas me vahel ei põgene Jumala ja Tema antud 
ülesannete eest. 
SIRJELI TOMBAK 
Tallinna koguduse pühapäevakoolitöö koordinaator 


KIUSATUSED? 


Kas oled hetkel kohas, kus pead 
võitlema millegagi, mis pole Juma- 
lale meelepärane? 

On selleks laiskus, spikerdamine, 
sõnakuulmatus vanematele, ruma- 
lad sõnad, suutmatus armastada 
Jumalat nagu peaks või halvad kom- 
bed, mille oled sõprusringkonnast 
külge saanud? Kas oled käega löö- 
mas, arvates, et lõppude lõpuks on 
Jumal armuline ja Tema surm katab 
pattude hulga? 

Mul on sulle uudis: Jumal on kut- 
sunud sind sõduriks, võitlemaks 
igapäevaselt oma kiusatustega, et 
kasvada Tema täiuse poole. Ära löö 
käega, Jumal on sinuga ja aitab sul 
kiusatused seljatada. 


PATT: Isegi kui oled libastunud, tea, 
et sinu definitsioon on , Jumala laps”, 
mitte see, milles libastusid. Ära lase 
saatanal endale valesid sosistada. 
See, mida sa tegid, on vale ja Jumal 
tahab aidata sul aidata sellest välja 
tulla, aga see ei muuda sinu staatust 
Tema perekonna liikmena. 


SÕNAD: Sõnadel on mõju! Ära 
anna teistele hinnangut nende teh- 
tud tegude põhjal, vaid juhi nende 
vigadele armastuses tähelepanu ja 

paku abi, kuidas saaksid aidata pal- 
vetega või praktiliselt mingi kiusatu- 
se võitmises. Samuti ära loo endale 
mugavustsooni, öeldes: ma olengi 
selline .... Sa ei ole! Sa oled uus loo- 
du Jumalas. Tema vägi on sinus, et 
sind muuta, kuid see nõuab ka sinu- 
poolset pingutust. 


MÕTE: Ära keskendu sellele, mida 
valesti tegid ja ära hädalda selle 
üle. Ära mõtle, et teed seda uuesti, 
mõtle parem, kuidas sellest tulevi- 
kus hoiduda. Ära unusta seda, mida 
Jumal on teinud sinu jaoks, et olek- 
sid vaba. 


KANNATUSED: Kõik teod, mis 
ei ole kooskõlas Jumala sõnaga, 
põhjustavad meile suuremal või 
vähemal määral kannatusi, mitte, 
et Jumal meid tingimata karistaks, 
vaid see on jumalatute tegude taga- 
järg. Maailm arvab, et kannatused 
— ka õige asja nimel — pole aktsep- 
teeritavad. Tõsi on see, et kannatu- 
sed, mis on põhjustatud õigel teel 
käimisest, panevad meid kasvama 
Jumala sarnasuses. 


PATUKAHETSUS: Luba endale 
patukahetsust. Võta aega Jumala- 
ga, et ta saaks sind puhastada, üles 
tõsta ja edasised suunised anda. Ta 
igatseb ja tahab seda teha, Ta ootab 


sind. Nagu naabri akna lõhkunud 
laps, võid joosta Isa sülle varjule. 
Koos lähete küll andeks paluma ja 
sa vastutad tegude eest, aga Isa on 
su selja taga, Isa maksab tehtud 
kulu. Pisarates ja Piibli valgel saad 
otsida lepitust. Leia endale selleks 
selline koht, kus teised sind ei sega. 
Me oleme kõik sündinud valikuga 
patustada või mitte. Patt on vale ja 
me oleme vastutavad Jumala ees. 
Ma võin tunda kiusatust midagi 
teha, aga see ei õigusta seda, et 
teen midagi, mis pole Jumala sõnaga 
kooskõlas. 


ÕNN: Tänapäeva maailma kritee- 
riumiks on Õnnelik olemine. Tihti 
kuuleme, et inimesed ütleva: eks tee 
seda, kui see sind õnnelikuks teeb, 
kasvõi hetkeks. Tegelikult on see 
hingevaenlase suurim vale, sest pea- 
le hetkelist õnne saabub masendus 
ja kurbus, kui oled teinud midagi 
Jumala tahte vastast. See, mis tõe- 
liselt õnnelikuks teeb, on elamine 
kooskõlas Jumala seadustega, see on 
taevase õnne eelmaitse, mis kasvab 
taevaseks õndsuseks (Ps 19:7-11). 


Ära anna alla, ole tugev Jumalaga, 
Tema on vägev võitma kõik kiusa- 
tused sinu elus! 
EGLE HOLLMAN 
EMK lastetöö juht 


NUPUTA 
8. 


RISTSÕNA 


Meie jaoks on 
25. detsember? 


v 


1. Jeesuse ema 
2. Riik kuhu ingel käskis 


11. Kõnetas Joosepit, kui ta soovis oma naise 


Joosepil koos perega põgeneda maha jätta 
8. Linn kus Jeesus sündis 12. Tänapäeva riik kus Jeesus sündis 
4. Jeesuse isa 13.Millest sündis Jeesus? 
5. Rooma provints, kus Jeesus sündis 14.Mees kellele ennustati, et ta ei sure enne 
6. Juudamaa pealinn kui näeb Jeesust 
7. Juudamaa piirkond, kust oli pärit Joosep 15.Juhatas tarkadele teed 
8. Valitseja, kes andis käsu tappa poiss- . 16.Messia tähendus 
lapsed Petlemmas 
9. Kingitus mille tark tõi Jeesusele Ristsõna aitavad lahendada Mt 1:18-25, 
10. Tõlkes ,Jumal on meiega“ Mt 2:1-18, Lk 2:1-21, 25-35 


AITA 
TÄHETARKADEL A 
JÕUDA 

JEESUSE JUURDE 


Lehekülje pani kokku: 
AILI NÄÄR, Pärnu kogudus 
Labürindi allikas: www.pinterest.com N 

NAT TAS TEENUS ETTN ES E 
moühapäevakooli tund. Püüdsime pildile mõned hetked sellest... 


Mis on kirikukalender? 


Ajaarvamisi ja kalendreid on mitmesuguseid. Jumala armust oleme astunud uude kiri- 


kuaastasse. Üheskoos meenutame Jeesuse tulekut siia maailma ja ootame Teda tagasi; Fa er 
pühitseme Tema sündimist inimeseks, kuulame Tema õpetusi ja saame osa Tema kanna- - K- = Ms 
tustest, surmast ja ülestõusmisest. Kirikuaasta lõpul, Kuningas Kristuse pühal, austame M! O id - 
Teda, kes saab aegade lõpul kõigeks kõiges. " At ahi 15 

Sellel teekonnal aitab meid meie kiriku kalender, kus piiblilugemise kaudu tuuakse meieni a kr A 
need lunastussündmused. Kirikupühad ei ole välja mõeldud vaimulike töö- või koguduseliik- kal 


mete vaba aja sisustamiseks, vaid selleks, et aasta jooksul ja ühistel jumalateenistustel osa 
saada kõigest sellest, mida Jumal Jeesuses Kristuses meie heaks on teinud. Kalendris toodud 
piiblilugemised aitavad meil siseneda konkreetsetesse sündmustesse ja neist osa saada Püha 
Vaimu kaudu. 

Pühapäevade ja kirikupühade lugemised on võetud oikumeenilisest lektsionaariumist Revi- 


Eesti Metodisti Kiriku 


sed Common Lectionary ja neid tervikuna kasutades võime teada, et meiega koos loevad neid 418.90) 424 
sajad miljonid kristlased üle kogu maailma. 
Kalendris on eestpalveteemad igaks nädalaks, pühapäevade ja pühade liturgilised värvid, 2018 


lõpuosas meie kiriku tööharude ja koguduste kontaktandmed ning info. 
Kalendrist leiad ka aasta tähtsad sündmused meie kiriku elus, samuti kiriku- ja riiklikud pühad 
ja veel palju muudki. 

Telli ajakiri Koduteel! 


EMK häälekandja, ajakiri KODUTEEL 
aastatellimus (4 numbrit) maksab 2018. 
aastal 15 eurot ja üksiknumber 5 eurot. 


PÄEVASÕNA AASTATELLIMUS (6 NUMBRIT) 
MAKSAB 2018. AASTAL 10 EUROT. 


Tellimuse saab vormistada kas lähimas postkontoris, 
kirjakandja vahendusel, 

OMNIVA veebilehel või toimetuse kaudu pangaülekandega 
tasudes. 


Tellimisindeks 01706 


Tellimuse saab vormistada kas 


M /ähimas postkontoris; 
H kirjakandja vahendusel; 
H OMNIVA veebilehel omniva.ee, 


JAANUAR - VEEBRUAR 2017 


3 mda NAVA) Nat ajakirjandus -> telli ajakirjandust -> väljaande 

märksõna PÄEVASÕNA | PANUALEKGNGRGA EMK arvele tasudes 
Tellimuse eest pangaülekandega Tellimisindeks 78228 
makstes palume 

